Narazılara “menşevik” bənzətməsi: “Onlar ciddi cəzalandırılacaq”\n24 Noyabr 2014 16:40\nMüsavat Partiyasinin başqan müavini Elman Fəttah sabiq müsavatçı Əlövsət Talışxanlının “nizamnamə dərsi”nə cavab verib.\n“Müsavat daxilində fraksiya məsələsi aktual ola bilməz”\nBaşqan müavini Publika.az-a açıqlamasında təkcə nizamnamədən çıxış edərək fraksiya yaradılmasına qarşı çıxmadığını bildirib. Onun sözlərinə görə, fraksiya mahiyyət etibarilə hər hansı partiyanın bütövlüyünə və inkişafına zərər verən məsələ olmamalıdır: “Siyasətlə peşəkar məşğul olmaq lazımdır. Fraksiya geniş yayılmış məsələ deyil. Bu məsələ yalnız ideoloji siyasi xəttində fikir ayrılığı olan partiyalarda meydana çıxır. Lakin narazılar Müsavatın vahid siyasi xətti ilə problemlərinin olduğunu iddia etmirlər. O zaman fraksiya yaradılması məntiqə uyğun deyil. Çünki fraksiya ilk növbədə ideoloji xəttə zidd olan məsələdir. Narazılar kifayət qədər yaşlı insanlardır. Yəqin ki, məktəbdə Kommunist Partiyasının tarixini oxuyublar. Kommunist Partiyasında menşeviklərlə bolşeviklər vahid siyasi xəttə fikir ayrılığı olduğuna görə ayrıldılar. Marks kommunizmi bütün dünya üçün nəzərdə tutmuşdu. Bolşeviklərsə bunu dəyişdirərək bir ölkədə inqilab etməklə sosializmi tətbiq etdilər. Yəni bolşeviklərlə menşeviklər siyasi xəttə görə parçalandılar. Müsavatda isə belə bir situasiya yoxdur. Heç bir narazı siyasi xəttin doğru olmadığını bildirmir, yaxud buna əks təklif irəli sürmür. Buna görə də Müsavat daxilində fraksiya məsələsi aktual ola bilməz. Xüsusilə nizamnamədə olmayan bir qurumun yaradılması ilə onlar heç bir səlahiyyət əldə edə bilməyəcək. Səlahiyyəti olmayan qurum proseslərdə necə iştirak edə bilər? Əksinə, üzv olmasalar belə Məclisdə, komissiyalarda iştirak etsələr daha yaxşı olar. Amma bunu istəmirlər. Onların etdikləri cığallıqdan başqa bir şey deyil. Buna görə də fraksiya məsələsinə yaxşı baxmırıq”.\n“Bu, Əlövsət bəy kimi artıq Müsavatın üzvü olmayanlara da şamil edilir”\nE.Fəttah Ə.Talışxanlının onun haqqında “böyüdükcə Hikmət Hacızadə olmaq şansını Zöhrab Məhərrəmli olmağa qurban verib” açıqlamasına münasibət bildirmək istəmədiyini deyib.\n“Mən başqan müavini olanda şəxsimlə bağlı heç bir ittihama, hətta təhqirə belə cavab verməyəcəyimi elan etmişəm. Bu, Əlövsət bəy kimi artıq Müsavatın üzvü olmayanlara da şamil edilir. Çünki Divan üzvü və başqan müavini olmaq siyasi statusdur. Mən Müsavatda demokratik xətti təbliğ edən şəxs olmaq istəyirəm. Bütün siyasi fəaliyyətim də ölkədə demokratiyanın bərqərar olmasına yönəlib”, - deyə başqan müavini qeyd edib.\nMüsavatda 89 il öncəki proseslər yaşanır?\nOnun fikrincə, baş verən proseslər Müsavatda parçalanmaya səbəb olmayacaq: “Müsavat 100 ildə parçalanmayıb. Partiya yaranandan bəri bir dəfə Hümmət partiyası ilə birləşib. Ondan sonra bir çox problemli dövrlər olub. 1925-ci ildə indiki narazılıqlarla üst-üstə düşən proseslər yaşanıb, 1936-cı ildə proqram və sənədlərin qəbulunda fikir ayrılığı olub. Heç bir parçalanma baş verməyib. Hətta Rəsulzadənin ölümündən sonra da Müsavat bütövlüyünü saxlaya bilib. 1993-cü ildə hakimiyyətdən gedəndə də heç bir bölünmə yaşanmadı. 1997-ci ildə ideoloji problemlər yaşandı, 2006-cı ildə Avropa Liberal fraksiyasına qoşulanda da ciddi fikir ayrılığı baş verdi. Amma yenə də Müsavat parçalanmadı. Müsavatın tarixi daxili demokratik müzakirələrdən, hətta bəzən kəskin mübahisələrdən kasad olmayıb. Lakin bütövlük həmişə qorunub. İndi də parçalanmaya əsasları yoxdur. Baxmayaraq, kənar qüvvələr, eləcə də iqtidar bunun üçün addımlar atıb”.\n“Siyasi xəttə zidd hərəkət edənlər ciddi cəzalandırılacaq”\nE. Fəttah ciddi nizamnamə pozuntuları və ümumi siyasi xəttə zidd hərəkətlərə yol verənlərin bundan sonra da cəzalandırılacağını istisna etməyib. Onun sözlərinə görə, Müsavatda prinsipial məsələlər ümumi siyasi xətlə bağlıdır: “Siyasi prinsipiallığa xüsusi diqqət yetirilir. Partiyanın nizamnaməsi daxili idarəetmədə ciddi sənəddir. Nizamnamə pozuntuları dəfələrlə baş verib və buna görə xəbərdarlıqlar, töhmətlərlə yanaşı, partiyadan uzaqlaşdırmalar da olub. Səxavət Əlisoyun partiyadan çıxarılması isə birbaşa prinsipial siyasi xəttə zidd hərəkətə görə idi. Vaxtilə belə bir səhvə görə Vaqif Səmədoğlu, Şirzad Əyyub kimi insanlar partiyadan uzaqlaşdırılıb. Bundan sonra da nüfuzundan, siyasi statusundan asılı olmayaraq, Müsavatın prinsipial siyasi xəttinə sistemli şəkildə zidd hərəkət edənlər cəzalandırılacaq. Belə hallara qarşı nizamnamə həmişə işə düşəcək”.


VTB (Azərbaycan) ödəniş kartları üzrə aksiyaya start verdi ABC.AZ\n21 yanvar, Fineko/abc.az. VTB (Azərbaycan) bankın kart sahibləri arasında aksiya elan edir. Belə ki, 10 aprel 2019-cu il tarixinədək bankın kartları vasitəsilə 20 manat məbləğindən başlayaraq ən azı 5 nağdsız ödəniş edən müştəri pul mükafatı qazana bilər.\nAksiya müddətində ən çox ödəniş edən üç müştəri qalib elan ediləcək. Aksiyanın nəticələri 10 aprel 2019-cu il tarixindən sonra müəyyənləşəcək və qaliblər SMS-xəbərdarlıq vasitəsilə məlumatlandırılacaq.


Azərbaycana gələn diplomatik bağlamalar təhlükəlidirmi?\n17:52 25 Noyabr 2016\nXarici ölkələrin Azərbaycandakı nümayəndəliklərinə, səfirliklərə gələn bağlamalar gömrükdən yoxlanılmadan keçir. Həmin bağlamalar yalnız nümayəndəliklərdə açılır. Bu prosedur beynəlxalq hüquqla tənzimlənir. Bəs diplomatik poçt bağlamalarının təhlükələri ola bilərmi? QHT-lərə verilən qrantlar bu bağlamalarla gətirilə bilərmi?\nMilli.Az xəbər verir ki, məsələ ilə bağlı təhlükəsizlik məsələləri üzrə ekspert, ehtiyatda olan polkovnik-leytenant İlham İsmayıl modern.az-a deyib ki, beynəlxalq qanunlarla diplomatik bağlamalar gömrüklərdə yoxlanılmır, toxunulmazdır.\n"Azərbaycanın göndərdiyi diplomatik poçtlar da açılmır. Əgər o bağlama təhlükəli olarsa, onu daşıyan nəqliyyat, poçt qəbul etmir. Heç bir dövlət də pulu bağlamada poçt vasitəsi ilə göndərmir. Çünki əgər bunun üstü açılsa, diplomatik münasibətlər pozula bilər. Heç bir dövlət hansısa QHT üçün bir başqa dövlətlə münasibətləri məhv etməyi gözə almaz.\nDeyək ki, bağlamanın içərisində qadağan olunmuş ədəbiyyat var. Heç bir Avropa ölkəsi bunu etməz. Ola bilsin ki, dini ədəbiyyat gətirmək üçün hansısa bir dini dövlət, şəriət dövləti bu xətdən istifadə etsin. Onun da böyük bir cinayəti yoxdur. İndi internet əsridir, istənilən adam qadağan olunmuş kitabı internetdən oxuya bilər. Heç bir dövlət istəməz ki, diplomatik poçta görə ölkə münasibətlərinə xələl gətirsin".\nAzərbaycana gələn diplomatik bağlamalar təhlükəlidirmi


Sabir Rüstəmxanlı Neftçalada seçicilərlə görüşdü-FOTO – Vetenim.info\nDTX erməni təxribatı ilə bağlı əhaliyə MÜRACİƏT ETDİ Dənizçi olacaqdı, şəhid oldu… Prezident və Birinci xanım yaralı hərbçilərlə görüşdülər – VİDEO İlham Əliyev: “Ermənistan hökuməti şərtimə əməl edərsə, döyüşlər dayanacaq” Erməni əsgərlərin meyitləri yük maşınları ilə daşınır – VİDEO\nDigər Saytlardan Sentyabr 23, 2020\nMustaqil.AZ saytınn xəbəri Bu gün Millət Vəkili, Vətəndaş Həmrəyliyi Partiyasının sədri Sabir Rüstəmxanlı Neftçala şəhərində seçicilərlə görüş keçirib. Neftçala şəhərindən və rayonun kəndlərindən olan vətəndaşları ayrı-ayrılıqda qəbul edən millət vəkili onları dinləmiş, problemləri ilə maraqlanmışdır. Bəzi vətəndaşların problemləri yerindəcə həll edilmiş, bəzi şikayətlər aidiyyatı qurumlara ünvanlanmışdır. Vətəndaşların qəbulunda icra hakimiyyətinin məsul əməkdaşı da iştirak etmiş, yerundə həll oluna biləcək məsələlərə münasibət bildirmişdir. Görüşdə rayonun bəzi kəndlərinin yol və qazla bağll çətinliklərə xüsusi diqqət yetirilmiş, qısa müddət ərzində bir neçə kəndlərdə bu problemlər yoluna qoyulduğu bildirilsə də, bəzi kəndlərdə hələ də yol və mavi yanacaq probleminin qaldığı diqqətə çatdırılmışdır. Millə\nBu gün Millət Vəkili, Vətəndaş Həmrəyliyi Partiyasının sədri Sabir Rüstəmxanlı Neftçala şəhərində seçicilərlə görüş keçirib.\nNeftçala şəhərindən və rayonun kəndlərindən olan vətəndaşları ayrı-ayrılıqda qəbul edən millət vəkili onları dinləmiş, problemləri ilə maraqlanmışdır. Bəzi vətəndaşların problemləri yerindəcə həll edilmiş, bəzi şikayətlər aidiyyatı qurumlara ünvanlanmışdır. Vətəndaşların qəbulunda icra hakimiyyətinin məsul əməkdaşı da iştirak etmiş, yerundə həll oluna biləcək məsələlərə münasibət bildirmişdir. Görüşdə rayonun bəzi kəndlərinin yol və qazla bağll çətinliklərə xüsusi diqqət yetirilmiş, qısa müddət ərzində bir neçə kəndlərdə bu problemlər yoluna qoyulduğu bildirilsə də, bəzi kəndlərdə hələ də yol və mavi yanacaq probleminin qaldığı diqqətə çatdırılmışdır. Millət vəkili seçicilərin diqqətinə çatdırmışdır ki, bu məsələ ilə bağlı hökumətə etdiyi müraciət müsbət cavablandırılmış və dövlət proqramı təsdiq edilmişdir. S.Rüstəmxanlı bütün təkliflərin ümumiləşdirilərək, aidiyyatı təşkilatlar qarşısında məsələ qaldırılacağını bildirmişdir. Vətəndaşlarla söhbətdə millət vəkili pandemiya ilə əlaqədar yaranan mümkün problemlərlə də maraqlanmış vətəndaşların qarşılaşdıqları problemlərin həllinə imkan daxilində köməklik göstəriləcəyini bildirmişdir.\nMillət vəkili qərargahda keçirilən qəbuldan sonra rayon ərazisində olmuş, vətəndaşlarla yerlərdə də səyyar görüşlər keçirmişdir.\nPrevious İlham Əliyevin bəyanatları barədə ciddi düşünmək lazımdır\nNext Vəliyulla NOVRUZ: Şeirlərimi bir daha kədər notları üstündə köklənməsini istəməzdim


“ASAN xidmət” mərkəzlərinin fəaliyyəti İtaliyada yüksək qiymətləndirilib\n19:33 11 Dekabr 2015\nAzərbaycan Respublikasının Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyinin sədri İnam Kərimov İtaliyaya səfəri çərçivəsində bu ölkənin parlamentinin konstitusiya və daxili məsələlər üzrə komissiyasının rəhbəri Andrea Mazziotti di Celso ilə görüşüb. Görüşdə Azərbaycanın İtaliyadakı səfiri Vaqif Sadıqov və səfirliyimizin əməkdaşları da iştirak ediblər.\nSöhbət zamanı A.Mazziotti di Celso İtaliyada bütün növ dövlət xidmətlərinin vahid məkandan göstərildiyi bir mərkəzin mövcud olmadığını və bu amilin ölkəsinin ictimai həyatında önəmli çağırışlardan biri olduğunu bildirib. Qeyd edib ki, belə bir innovasiyanın, dövlət xidməti sahəsində yeni elementlərin tətbiqinə ehtiyac var və İtaliya hökuməti müvafiq istiqamətdə işlər aparır. Eyni zamanda, dövlət xidməti sahəsində müxtəlif təcrübələr, habelə Azərbaycan modeli ilə tanış olmağın onlarda böyük maraq doğurduğunu qeyd edib.\nİ.Kərimov Azərbaycan Prezidenti İlham Əliyev tərəfindən həyata keçirilən və dövlət idarəçiliyinin müasirləşdirilməsinə yönələn islahatlardan və onların tərkib hissəsi olaraq yaradılmış “ASAN xidmət”dən bəhs edib. Diqqətə çatdırıb ki, bir çox dövlət xidmətlərinin bir mərkəzdən göstərildiyi unikal bir məkan yaradılıb. Vətəndaşlara daha qısa zaman kəsiyində yüksək səviyyədə dövlət xidmətlərinin göstərilməsi, bu zaman rahatlığın və şəffaflığın təmin olunması, innovasiyaların və ən son texnologiyaların tətbiqi qurumun əsas iş prinsipləridir.\nDövlət və özəl xidmətlərin göstərilməsi üzrə Azərbaycan modeli olan “ASAN xidmət”in üstün cəhətlərini qeyd edən İ.Kərimov vətəndaş məmnunluğunun 98 faiz olduğunu və artan gözləntilərə uyğun olaraq xidmətlərin keyfiyyətinə daim diqqət yetirildiyini vurğulayıb. O əlavə edib ki, İtaliyanın dövlət xidmətlərinin göstərilməsi sahəsində fəaliyyət göstərən qurumları ilə təcrübə mübadiləsinin həyata keçirilməsi hər iki tərəf üçün faydalı nəticələr verə bilər.\nSöhbət zamanı müvafiq istiqamətlərdə mübadilələrin daimi xarakter daşımasının vacibliyi vurğulanıb.\nSonra Dövlət Agentliyinin sədri İtaliya mətbuatına müsahibə verib.\nASAN xidmət mərkəzlərinin fəaliyyəti İtaliyada yüksək qiymətləndirilib


İran istiqamətində magistral çərçivəsində yol hissəsinin tikintisi üçün kvalifikasiyaöncəsi tender elan olunub\nBiznes və iqtisadiyyat xəbərləri 18 İyun 2008 11:29 (UTC+04:00)\nAzərbaycan, Bakı, 18 iyun / Trend / Azərbaycan Nəqliyyat Nazirliyinin "Azəryolservis" Açıq tipli Səhmdar Cəmiyyəti (ASC) yol tikintisi üzrə podratçı və firmaları Ələt-Astara avtomagistralının üçüncü bölməsinin tikinti layihəsi üzrə kvalifikasiyaöncəsi tenderdə iştiraka dəvət edir.\nAzərbaycan hökuməti Beynəlxalq Yenidənqurma və İnkişaf Bankı ilə imzalanmış kredit müqaviləsində nəzərdə tutulan gəlirlərin bir hissəsini "Ələt-Astara avtomagistralının üçüncü bölməsinin tikintisinə dair" müqavilənin xərcləri üçün istifadə etmək niyyətindədir.\nƏlət-Astara avtomagistralının üçüncü bölməsinin tikintisi üzrə layihə (80,6 km-dən 142,7 km-dək) bir müqavilədən ibarətdir. Müqavilə 80,6 km və 142,7 km arasında yerləşən 62,1 km uzunluğunda olan dördtərəfli magistralın tikintisindən ibarətdir.\nLayihə çərçivəsində səkilərin, körpülərin və suötürücü boruların, yeni yolların, keçid və dörd yol ayrıcının tikintisi nəzərdə tutulur. Tenderin 2008-ci ilin noyabrında keçirilməsi gözlənilir.\nKvalifiksiyaöncəsi seçim Dünya Bankının məruzəsində göstərilən "BYİB borcları və BİA kreditləri üzrə tədarük" proseduru çərçivəsində keçiriləcək və bütün səlahiyyətli hərrac iştirakçıları üçün açıqdır. İngilis dilində olan kvalifiksiyaöncəsi sənədləşmə maraqlanan iştirakçılar tərəfindən yazılı müraciət veriləndən və 150 AZN ödəniləndən sonra 2008-ci il iyunun 16-da yerli vaxtla 09.00-dan 17.00-dək alına və öyrənilə bilər. Sənədlər göstərilən dövr ərzində kuryerlə göndəriləcək. "Azəryolservis" gecikmiş müraciətlərə görə məsuliyyət daşımır. Ərizələr 2008-ci il 4 avqust (yerli vaxtla) 12.00-dək təqdim olunmalıdır.


Çətin tərbiyə olunan uşaqlarla necə davranmaq lazımdır? – Bagcam.az\nÇətin tərbiyə olunan uşaqlarla necə davranmaq lazımdır?\nYəqin ki, küçədə, parkda, metro və ya avtobusda uşağının üstünə qışqıran, hətta vuran valideynlərə rast gəlmisiniz. O görüntü heç birimizə xoş təsir bağışlamır. Dərhal da valideyni qınamağa başlayırıq. Fikirləşirik ki, küçədə, camaatın içində belə edirsə, gör, evdə neyləyir?! Bəs görəsən bu cür şiddətə məruz qalan uşaqların psixologiyasında hansı dəyişikliklər olur? Doğrudanmı şiddətə məruz qalan uşaqlar sonradan daha yaxşı davranış sərgiləyirlər? Ümumiyyətlə, valideynlərinin sözünə qulaq asmayan, çətin tərbiyə olunan uşaqlarla necə davranmaq lazımdır?\nMövzu ilə bağlı danışan psixoloq Aydan Talıbova deyir ki, bir çox valideynlər çıxış yolunu uşaqları döyməkdə görürlər. Elə bilir şiddət göstərməklə uşaq onların sözünə qulaq asacaq. Halbuki bu, doğru üsul deyil: “Valideyn deyir, uşağı döyəcəm, ona cəzalar verəcəm, şantaj edəcəm ağıllanacaq. Çox hallarda ana uşağı hədələyir ki, gözlə, atan gələndə deyəcəm döysün səni. Bu cür şantaj edərək, uşağı döyməyə, şiddətə meylləndirir. Şiddət dedikdə təkcə fiziki şiddətdən söhbət getmir. Sözlü şiddətdən, daha çox neqativ söyüşlərdən, təhqiramiz ifadələrdən də istifadə edirlər”.\nA.Talıbova təəssüflə qeyd edir ki, valideynlərin çoxu uşağını psixoloqa aparmaq istəmir. Çünki elə bilirlər ki, psixoloq psixlərin həkimidir: “Onların düşüncəsində belə bir fikir yer alıb – mənim uşağım dəli deyil ki, onu psixoloqa aparım. Psixoloq sözündə psix sözü olduğu üçün düşünürlər ki, biz dəlilərlə çalışırıq. Amma psixoloq insanların ruhi vəziyyətinə, emosional yaşına dəstək olur. Məsələn, özlərini pis aparan, dəcəllik edən, digər uşaqları döyən, yəni davranış pozuntuları olan uşaqlara psixoloji dəstək mütləqdir. Daha çox hiperaktiv davranış pozuqluğu olan uşaqlarda bu hallara rast gəlirik. Bu isə ailədən gələn bir durumdur. Hiperaktivlik genetikaya dayanır, davranış pozuntusu isə sonradan, ətraf mühitin təsirindən yaranan bir pozuntudur. Bir çox hallarda valideynlər özləri uşaqları təhrik edir ki, bu cür davransınlar. Məsələn, uşaq ikən xırda kaprizlərinə göz yumuruq. Uşağın 3 yaşı var, bağçaya getmək istəmir, ağlayır. Ana da deyir ki, yaxşı, getmə. Və şüuraltı olaraq uşaq böyüdükcə daha artıq narahatlıqlar yaratmağa başlayır. Sabah o, gedib kiminsə şüşəsini, qapısını qıracaq, kiminsə uşağını döyəcək və s. Əgər uşaqların davranışında xırda bir qüsur görürüksə, zamanında onun üzərinə düşməliyik”.\nƏvvəlkiUşaqların xəyal dünyası\nNövbəti Övladınızın davranışı xoşunuza gəlmirsə, səhvi özünüzdə axtarın


İsrail İraqdakı İran hədəflərini vurmağı istisna etmir\n2021, 17 Oktyabr, bazar, Bakı vaxtı 12:46\nSuriyanın İsraillə sərhədi\nİsrailin müdafiə naziri deyir ki, İraqdakı şübhəli İran hərbi hədəflərinə hava zərbələri istisna edilmir. Son illər İsrail qonşu Suriyada İran obyektlərinə zərbələr endirib.\n“Suriyada baş verənləri izləyirik və İran təhdidləri ilə bağlı özümüzü yalnız Suriya ərazisinəməhdudlaşdırmırıq. Bu, aydın şəkildə bilinməlidir”, – müdafiə naziri Avigdor Lieberman sentyabrın 3-də Yerusəlimdə mətbuat konfransında deyib.\nBu bəyanatdan öncə “Reuters” yazmışdı ki, İran bu yaxınlarda İraqdakı şiə yaraqlılara yaxınmənzilli ballistik raketlər göndərib.\n“Biz İrandan gələn istənilən təhdidlə mübarizə aparacağıq, hardan gəlirsə, gəlsin. İsrailin azadlığı mütləqdir. Biz hərəkət azadlığını saxlayırıq”, – Lieberman vurğulayıb.\nİsrailin müdafiə naziri Avigdor Lieberman (sağda) və ABŞ-ın milli təhlükəsizlik müşaviri John Bolton\nİran, İraq hökumətlərindən, İraqda Birləşmiş Ştatların hərbi əməliyyatlarına nəzarət edən, Vaşinqtonda yerləşən ABŞ Mərkəzi Komandanlığından bu açıqlamaya, hələlik, reaksiya verilməyib.\nİsrailin “1-ci Kanal” televiziyasının son həftələr verdiyi xəbərə görə, Birləşmiş Ştatlar İsraildən İraq ərazisinə hücum etməməyi xahiş edib.\nABŞ dövlət katibi Mike Pompeo sentyabrın 1-də bildirib ki, “Reuters”in İran raketlərinin İraqa daşınması barədə yazdığından “dərindən narahat”dır. Tehranla Bağdad isə bu məlumatı təkzib edib.\nPompeo tvitində yazıb ki, bu həqiqətdirsə, İraqın suverenliyinin və BMT Təhlükəsizlik Şurasının 2231 saylı qətnaməsinin kobud şəkildə pozulması demək olar. Həmin qətnamə İranla 2015-ci ildə imzalanmış nüvə sazişini qüvvəyə mindirib.\nTrump administrasiyası mayda sazişdən çıxdığını elan edib, əsas kimi də İranın ballistik raket layihələrini göstərib.\nİsrail 2013-cü ildən Suriyaya hava zərbələri endirir, əsas hədəf kimi İran və onun livanlı müttəfiqi, Hizballah yaraqlı şiə qruplaşmasının şübhəli silah transferləri göstərilib.\nİraqın Hizballah Briqadasının üzvləri\nHəmin hücumda onlarla iranlı və ona müttəfiq döyüşçülərin həlak olduğu bildirilir. Dəməşqin ən böyük müttəfiqi olan Rusiya isə bu zərbələri əsasən gözardı edib.\n“Reuters” yazıb ki, İsrailin Suriyadakı hərbi əməliyyatları burada hərbi əməliyyatlar aparan digər “ölkələr”lə koordinasiya olunub.\nBir qərbli diplomatın “Reuters”ə deməsinə görə, bu koordinasiya nəticəsində İsrail Suriyada “azad hərəkət” edib, ancaq İraqda hər hansı hərbi addım atmayacağı gözlənirdi. Birləşmiş Ştatlar İraq hökumətinə sabitliyin bərqərar olmasında yardım göstərir. Ötən il İslam Dövləti silahlı qruplaşması İraqdakı əsas məkanlarından çıxarılıb.\nİsraillə İraq texniki baxımdan müharibə şəraitindədirlər, amma on illərdir bir-birinə atəş açmayıblar.\n1981-ci ildə İsrailin hava qüvvələri Bağdad yaxınlığında İraqın nüvə reaktorunu dağıdıb. 1991-ci ilin Körfəz Müharibəsi zamanı İraq İsrailə onlarla Scud raketi atıb. İsrailsə buna cavab verməyib, Birləşmiş Ştatların Saddama qarşı ərəb koalisiyasını qoruyub saxlamaq cəhdlərini nəzərə alıb.


1 iyul - Hindistanda Mühasiblər günüdür | Muhasibat.Az\nHindistanda mühasiblər günü hər il iyulun 1-də qeyd olunur. Əslində bu, sertifikatlaşdırılmış mühasiblər haqqında qanunun qüvvəyə mindiyi gündür – 1 iyul 1949-cu il tarixindən qeyd olunan Sertifikatlaşdırılmış Mühasib Günüdür (CA DAY).\nBu bayramın təsisində başlıca rol Hindistan Sertifikatlaşdırılmış Mühasiblər İnstitutuna (ICAI) məxsusdur. Bu, Amerikan Auditorlar İnstitutundan sonra böyüklüyünə görə peşəkar mühasibləri birləşdirən ikinci qurumdur. Sözügedən qurum Hindistanda təkcə mühasiblərin fəaliyyət qaydalarını işləyib hazırlamır, həm də Hindistan hökumətinin maliyyə və iqtisadi siyasətinin formalaşmasında iştirak edir. Mühasiblər Günü ISAI-nin baş və regional ofislərində qeyd olunur. Bayram proqramına müxtəlif mədəni proqramlar, qanvermə, oyunlar və gələcək üçün planların müzakirəsi ilə bağlı sosial aksiyalar daxildir.\nArayış üçün: sertifikatlaşdırılmış mühasib peşəsi Hindistanda ən hörmətli peşələrdən, sertifikatlaşdırılmış mühasib hazırlığı proqramı isə ən mürəkkəb proqramlardan biri hesab olunur. Hindistanda mühasibə biznes və maliyyə məsələlərində ekspert kimi baxılır və o səbəbdən istənilən şirkətdə ona vacib persona kimi yanaşılır.\nHazırlıq və ICAI-də attestasiyadan keçmiş şəxslər ICAI-nin sertifikatlaşdırılmış mühasib partnyorları hesab olunurlar, hansı ki, tam üzvlük üçün həm də Hindistanda 5 illik staja malik olmaq lazımdır.


Naim Süleymanoğlu üçün qaraciyər tapıldı\nQaraciyər çatışmazlığından əziyyət çəkən məşhur türkiyəli atlet Naim Süleymanoğlu üçün uyğun donor tapılıb və sabiq idmançı əməliyyata alınıb.\n"Qaynarinfo" Türkiyə mediasına istinadən xəbər verir ki, qaraciyər serrozu diaqnozu ilə bir müddətdir müalicə olunan atletin vəziyyəti 10 gün əvvəl daha da pisləşmiş və komaya düşmüşdü. 50 yaşlı Süleymanoğlunun xilası üçün tək yolun qaraciyər transplantasiyası olduğu bildirilmişdi. Sabiq atlet üçün axtarılan donorun onun yaxınları arasından tapıldığı və dünən yekun analiz və müayinələrin sona çatdığı deyilir.\nQeyd edək ki, xəstəliyini ictimaiyyətdən və bəzi ailə üzvlərindən belə gizlədən Naim Süleymanoğlunun vəziyyəti barədə digər atlet Xəlil Mutlu mediaya məlumat vermiş, bundan sonra hətta prezident Rəcəb Tayyib Ərdoğan da onun vəziyyəti ilə yaxından maraqlanmışdı.\nNaim Süleymanoğlu ağır atletika üzrə Dünya və Olimpiya çempionu titullarının sahibidir.


Dollar indeksi yenidən yüksəlir\nABŞ valyutasının bahalaşması Azərbaycana birbaşa deyil, dolayı yolla təsir edir\nMartın sonuna doğru 99 həddinə enən ABŞ dollarının indeksi son 2 həftədə yenidən yüksəlir. Tədricən yüksələn indeks bazar ertəsi 101,2 səviyyəsinə çatıb. Qısa müddətdə indeks 2,2 faizə yaxın yüksəlib.\nDollar indeksi martda ay üçün ən yüksək səviyyə olan 102,2 həddinə qalxmışdı. Martın əvvəlində dolların bahalaşması ABŞ Mərkəzi Ehtiyat Sisteminin (FED) faiz dərəcələrini artırması gözləntisi ilə bağlı idi. Gözləntilər özünü doğrultdu və martın 10-da FED faiz dərəcələrini qaldırdı. Bundan sonra indeks gözlənilmədən 99 səviyyəsinə qədər gerilədi.\nFED-in rəhbər şəxslərinin açıqlamaları göstərir ki, ABŞ-da faiz dərəcələri cari il ərzində daha 2 dəfə artırılacaq. Bu halda dollar indeksinin bir qədər də yüksəlməsi ehtimalı var. Bəzi proqnozlara əsasən, indeks hətta 110 səviyyəsinə də çata, bu həddi ötə bilər.\nSon illərdə dollar indeksi ən yüksək həddə 2016-cı ilin dekabrında çatıb. Həmin tarixdə indeks 103,1 olub və dekabrda faiz dərəcələrinin artırılmasından sonra 100 həddindən də aşağı enib.\nFED-in ilk dəfə faiz artırdığı 2015-ci ilin dekabrından sonrakı dövrün təhlili göstərir ki, hər dəfə faiz dərəcəsinin artırılması indeksin daha çox aşağı düşməsini çətinləşdirir. 2015-ci ilin dekabrında ilk faiz artımından sonra indeks apreldə 93 həddinə qədər enmişdi. Həmin dövrdə indeksin bu qədər aşağı enməsinə faiz artımının davam etdirilməməsi səbəb olmuşdu. 2015-ci ildə ilk faiz artımından sonra FED rəhbərləri iddia edirdilər ki, il ərzində daha 2-3 dəfə faiz artırılması baş verməyəcək. Ancaq bu iddialar özünü doğrultmadı və növbəti artım yalnız 2016-cı ilin dekabrında baş verdi.\nAmma 2016-cı ilin dekabrından sonra FED növbəti faiz artırılması qərarını daha tez verdi və 2017-ci ilin martında üşüncü dəfə faizlər qaldırıldı. Buna görə də indeksdə aşağı düşmə maksimum 99 həddinə qədər olub. Əgər 2017-ci ildə faiz artırılması qərarı daha 2 dəfə qəbul olunsa o halda dollar indeksində yeni rekordların olması, indeksin əsasən 100 səviyyəsindən yüksəkdə dayanması müşahdiə ediləcək.\nİndeksin bahalaşması dolların digər valyutalara qarşı yüksəlməsinə şərait yaradacaq. Əslində indeks bir neçə valyutanın məzənnəsində baş verən dəyişikliyi nəzərə alaraq formalaşır. Dollar indeksi ABŞ dollarının dünyanın 6 əsas valyutasından ibarət valyuta səbətinə nisbətini göstərir. Bu valyutalar avro (səbətdə payı 57,6%), yapon yeni (13,6%), funt sterlinq (11,9%), Kanada dolları (9,1%), İsveç kronu (4,2%) və İsveçrə frankıdır (3,6%).\nHəmin valyutaların məzənnə dəyəri düşdükdə dollar bahalaşır, yüksəldikdə dollar ucuzlaşır. Bu baxımdan dollar üçün əsas valyuta avrodur. Avro Avropa Mərkəzi Bankının monetar genişləndirmə siyasəti ilə əlaqədar son illərdə ucuzlaşır. Bu amil də dolların bahalaşmasında önəmli rol oynayır. Avropa Mərkəzi Bankının monetar siyasətindən aydın görünür ki, hələ yaxın bir ildə avronun bahalaşma ehtimalı yoxdur. Əksinə FED bazardan dolları yığmaqla dolların bir qədər də bahalaşmasına şərait yaradır. Artıq FED-in balansında 4,5 trilyon dollar həcmində vəsait cəmlənib.\nMonetar amillər dolların bahalaşacağı yönündədir. Monetar amillərlə bərabər digər əsas makroiqtisadi göstəricilər də dolların bahalaşması üçün əsasın olduğunu göstərir. Xüsusilə inflyasiya səviyyəsinin yüksələrək 2 faizə yaxınlaşması, iqtisadi artımın 1,5 faizlik həddi ötməsi, məşğulluğun stabil artımı FED-dən faiz dərəcələrinin bir qədər də artırılmasını tələb edir. Əgər faiz dərəcələri artırılmasa, o halda dollarla olan aktivlərə investisiya artmaz və nəticədə iqtisadi artım sürəti zəifləyər, inflyasiya səviyyəsi aşağı düşər ki, bu da arzuedilən deyil. FED-in mövcud siyasəti elə qurulub ki, o, daha çox dollar emissiya etməklə yox, daha çox investisiya cəlb etməklə monetar genişlənməyə nail olmaq istəyir. Daha çox investisiya cəlb etməki üçünsə hökmən faiz dərəcələri artırılmalı, dolların dəyəri yüksəldilməlidir.\nBeləliklə, əgər iddialar özünü doğruldarsa, yəni FED cari ildə faizləri daha 2 dəfə qaldırarsa dollar indeksinin yüksəlməsi müşahidə ediləcək.\nDollar indeksinin yüksəlməsinin Azərbaycana da təsiri olacaq. Lakin bu təsir birbaşa yox, dolayı şəkildə baş verəcək.\nBelə ki, dollar bahalaşdıqda neft ucuzlaşır. İndiki halda neftin qiyməti aşağı səviyyədə olduğundan indeksin yüksəlməsinin nefti ucuzlaşdırma ehtimalı azdır. Ancaq baha dollar neftin daha çox bahalaşmasını da çətinləşdirir. Neft amili nəzərə alındıqda dolların bahalaşması əlverişli deyil.\nDollar indeksi qalxdıqda əksər ölkələrin milli valyutaları ucuzlaşır. Bu ölkələrin arasında Azərbaycanın əsas ticarət tərəfdaşı olduğu Rusiya, Türkiyə, Çin, Avropa Birliyi də var. Son 2 həftədə dollar rubla qarşı 2,2 faiz, türk lirəsinə nisbətən 3,8 faiz, çin yuanına qarşı 0,72 faiz, avroya qarşı 2,7 faiz bahalaşıb.\nHəmin valyutalar dollara nəzərən ucuzlaşdıqda bu ölkələrdən Azərbaycana idxal ucuzlaşır, Azərbaycandan həmin ölkələrə ixrac isə bahalaşır. Buna görə də dollar indeksi yüksəldikdə ixracı dəstəkləmək üçün manat ucuzlaşmalıdır.\nManatın ucuzlaşması qeyri-neft mallarının ixracına kömək edir. Ancaq indiki halda qeyri-neft mallarının ixracı çox olmadığından manatı ucuzlaşdırmaq o qədər də əhəmiyyətli deyil. Bizim üçün əsas məsələ idxalın ucuz olmasıdır. Təəssüflər olsun ki, Azərbaycanın qeyri-neft sektoru üzrə idxal ixracdan dəfələrlə böyükdür. 2016-cı ildə qeyri-neft mallarının ixracı 1,16 milyard dollar olduğu halda, idxal 6,675 milyard dollar olub.\nBuna görə də idxalın ucuzlaşması ixracın ucuzlaşmasında daha önəmli məsələdir. Əgər idxal ucuzlaşarsa, Azərbaycanda inflyasiya səviyyəsi aşağı düşər, əhalinin alıcılıq qabiliyyəti yüksələr.\nDeməli, dollar indeksinin yüksəlməsinin prinsipcə Azərbaycana ciddi neqativ təsiri yoxdur. Bizim üçün ən önəmli məsələ neftin qiymətləri və manatın məzənnəsinin idxalı bahalaşdırmamasıdır.


Nağıllar: Giovanni doğulduğu kimi - Tərəfdaş Daha ƏTraflı\nƏSas Tərəfdaş Nağıllar: Giovanni doğulduğu kimi\nNağıllar: Giovanni doğulduğu kimi\nİstifadəçi, həyatında ən gözəl və unudulmaz təcrübənin həyəcanverici hekayəsini bizə göndərdi, oğlu Giovanni'nin doğulması üç il əvvəl baş verdi\nSalam, mənim adım Angela, Və oğlum Giovanni demək olar ki, 3 yaşında, amma sizə deyim ki, iştirak etmək istərdimndo həyatımdakı ən gözəl və unudulmaz təcrübə... onun doğulması.\nƏvvəla, hamiləliyimdən danışın, 9 aydır fiziki baxımdan (son 3 ayın yay istisindən başqa, nauses, ağrı və ya digər tipik əsəblər çəkməmişəm), amma Bütün cəbhələrdə psixi tərəfdən pislikdən: Bütün hamiləliyin hamiləliyini yaşadığım ərim, bir neçə km məsafədə bir ölkədə ofisiant kimi işləyən ərimlə evdə deyildim, sonra onunla mübahisələr Günün sifarişi, bəzən də ağır və bu, mənim vəziyyətimdə heç də xoş deyildi və bu xoş deyildi... Hər halda... Mən var idi Uşağın cinsini bilməməyi seçdi İçəri girdi, ilk uşağa necə bilməyəcəyimi düşünmədim!\nDoğuş 14 sentyabr 2006-cı il tarixində planlaşdırıldı, buna görə sentyabrın əvvəlində onsuz da çamadan hazır oldum və 8-i monitorinqi, ginekoloqumun tövsiyəsinin arxasında bir monitorinq sifariş etdim. İmtahan etdim və evə qayıtmadan əvvəl onun nəticəsini göstərmək üçün studiyasına keçdi: heç bir daralma, qaçılmaz doğuşun və ya hər hansı bir problemin əlaməti yoxdur. "Sizə bir nəzarətçi üçün 13-də görüşək". OK, hər şey yaxşıdır. Günortadan sonra evdə, axşamı televizorun qarşısında keçirdim, bağçada bir az rahat bir gecə, həyat yoldaşımın gecə yarısında və yarısında, sonra yatağa qayıdana qədər... Ancaq uzun müddət deyil.\n3-də.31 Mən aybaşılar üçün bir sıra ağrılı bir ağrı səbəbiylə oyandım, güclü deyil, amma məni atışdan tutmağın qarşısını almaq üçün əsəbidir. İlk sancılar olduğunu başa düşmək üçün çox şey qoymadım. Doğum üçün hazırlıq kursu bizə necə tanımağı və nə edəcəyini izah etdi və ilk qayda oldu: Çaxnaşma. İkincisi, qayda-dən daha çox bir ipucu idi: saatın armenighteri və nə qədər vaxt keçdiyini ölçmək və buna görə də etdim. Hər 15-17 dəqiqədən biri, narahat olmayın.\nGecənin qalan hissəsini evin ətrafında gəzmək üçün keçirdim, heç kimin oyanmadım, ərim hətta ona məlumat verməməyə hirsləndim, onu xəstəxanaya aparmaq istəmədim, amma istəmədim və onu inandırdım işə getmək. 16-a qayıtdı, məni xüsusilə sıx bir daralma ortasında tapmaq, ağrı üçün özümə əyilmiş. Məni demək olar ki, çəki içində bir avtomobildə yüklədi, çünki mənim üçün xəstəxanaya getmək hələ çox erkən idi (hər 10 dəqiqədə saniyə, bu günə qədər bir neçə saat davam edərdi....) və yarısından sonra artıq ziyarət otağında idim, "Madam, artıq 2 sm genişlənmə var, indi səni əmək otağında müşayiət edirəm". Daha sonra xəstəxanadakı macəramı başladın və ərimi çamadanla gözlədiyim zaman (tələsik evdə unutdu), doğuşa qədər məni təqib etsə, mənə inandırdı, mənə deyərək məni inandırdı Getdim, getdim və yataqda, həqiqətən də ola bilərdim Əlverişli mövqe tutmalı idim, bu İçməli su və ya soyuq, amma yemək olmaz, Həyat yoldaşım, o, doğuşa da kömək edə bilər, onu məmnun edərsə, vəziyyəti müntəzəm olaraq vəziyyəti yoxlamaq üçün keçdi, çünki növbəti otağa başqa bir demək olar ki, ana var idi, amma hətta məni rahat qoydu Otaqdakı musiqi!!!!\nYaxşı, ərimin orada olması faktı artıq çox idi... Təəssüf ki, əmək ilk növbədə müxtəlif intuppi ilə qeyd edildi Vaginal kanalın daxili divarının sərtləşməsi, Mənə iki enjeksiyaya bölünmüş bir antispazmik bir flakon və 4 sm genişlənmə bloku olan bir antispazmik bir flakon və bu səbəbdən əvvəl izləndim, sonra süni su fasiləsi, nəhayət oksitosin damcısı. Xoşbəxtlikdən hər şey həll edildi, saat 11-də.00 Genişləndirmə təxminən 7 sm idi. Bu vaxt növbəti otağın demək olar ki, anası bir körpənin anası oldu və o andan mama hər şeyim oldu, mən bütün şöbə üçün tək idim. Mən onunla danışdım, doğulmamış uşağın cinsini bilmək istəmədiyim, doğulmamış uşağın cinsini bilmək istəmədiyim, doğuşdan sonra uşağa nə baş verəcəyini, dərhal ona hücum etməyə icazə verərsəydilər döşünə (bağışlayın, xəstəxana xəstəxanası onu icazə verməsinin qarşısını aldı), bundan sonra necə davranmaq barədə məlumatınız var... Məni lağa qoyan ərim, demək olar ki, gözlərini açıq saxlaya bilmədiyim üçün (mən onu oyaq və səhər üç yarım ağrısını görmək istədim)!!!!)\nİlk thrits üçdən əvvəl gəldi, Mən onları tuta bilmədim Ostretrik kömək edə bilmədi, ancaq itələməməyimi düşünməkdən imtina etdi və mən yanımda oldum...Qəribə bir şey gördü, məni köməkçi və çıxdı... Otağa qayıdanda nəhayət, nəhayət nəhayət nəhayət nəhayət nəhayət, körpənin başı doğuşda idi, həqiqətən də çölə çıxmağa hazır idi, amma təzyiq zamanı üzləşdi daralmanın sonu Baş "qeydlər" ə qayıtdı. Mama çatdırılma otağını hazırlamaq üçün, sonra ginekoloqa ilə birlikdə gözlədikləri və 4 dəfə yoxladığını yoxladılar "həmişə eyni idi... Dördüncü daralmada, kəsilməyə qərar verdilər, amma davam etməzdən əvvəl sonuncu ehtimal məni doğuş yatağına getməyə məcbur etdilər, gəzinti çox güman ki, uşağın enişini asanlaşdırırdı. Bir dəfə yalan danışdıqdan sonra mənə kömək etdilər ki, məni rahatlıqla qalarkən mənə kömək etmək üçün özümü mənə qoymağımı mənə qoymağımdan icazə verdilər, məni qırxdılar və gedişin nəticələrini verdiyini, amma heç nə verdiyini gözlədilər...İkinci zərbədən sonra mama ilə mama ilə maraqlanan hissəni anestrifikasiya edərək, epiziotomiyanın kəsilməsini həyata keçirdi və baş verənləri görmək üçün yeni bir təkan gözlədi. Bəlkə də yorğunluq və demək olar ki, 24 saat məni mənə ağırladı, amma başından sonra başı da gəlmədi. Beləliklə, ginekoloq, uşağı mənimlə birlikdə ardıcıl daralmaya birlikdə "itələməyimə" kömək etdi, indi istifadə etdiyi manevrin dəqiq adını xatırlamıram, amma Nəhayət baş çıxdı!!!\nBaşqa bir təkan və burada çiyinlərinizdən, bir az təkan və burada çıxır... "Gözəl bir oğlan, angela, bura bax..."Dedi, mama və uşağımın paneli məni gözlərindən əvvəl qoydu.... Bir tibb bacısının qolundakı bir anda hava yollarını azad etmək, çəki və uzunluğu ölçmək, ilk çekləri düzəldin, sonra burada, balaca mələyim, nəhayət qollarımın arasındadır!!! Həyat yoldaşım və mən o qədər gözəl kamillik üçün ecazkar idik, kiçik biri yalnız sinəmdə dincəlirdi və ağlamağı dayandırdı...O çəhrayı dəstə ilə ovsunladı...Yaxşı, həqiqəti Fuchsia'ya təhvil vermək... Hər halda... Ona deməyə davam etdim "Sevgim, Salam, mən sənin anan, nəhayət səni yaxın görürsən!!" Məni sonrakı doğumdan sonra soldan sonra ərimi atdı və körpəni götürdü. Ərim qohumlara məlumat verərkən, kəsimi tikdim və l 'mama mənə verdiyim məlumatı mənə 03-də anadan olmuşduğu məlumat verdi.29 sentyabr 2006-cı il, 10 sentyabr 2006, 3,020 kq-dan 49 sm uzunluğuna qədər, aparıcı 9, o, doğuşun son addımlarının gərginliyinə məruz qalmamış olsa da, içərisinə qoyulduğum nöqtələr çəkməmişəm Bir neçə həftə və palatanın tibb bacıları məni necə yuymağımı izah edərdilər. Bir yatağa köçürüldü, məni dəhlizdə təxminən yarısına qoydular, sonra Travaglio otağında bildirildi: Gecəni orada keçirərdim, çünki indi məni palataya apara bilmədilər. Yarımda ərimdə ərim həyat yoldaşım mənə şirkəti etdi, mənə Gio-nun doğulmasında xəbər alan dostları və qohumları üçün ən xoş arzularımı və uşağın "Marachella" haqqında məlumat verdi: Sadəcə sərbəst buraxıldı, mama-da peeed!!!! Məni də görmədim!!!!\nYaxşı, burada sənə deyəcəm...Ümid edirəm ki, bəyəndi\nQadınlara qarşı zorakılıq: Sevirsinizsə, hörmət edin\nSezareya təciliu: analar\nBaşqa bir uşaq anaya apardı\nXarici oğlanlar üçün heç bir İtaliya vətəndaşlığı yoxdur\nBir uşaqdan sonra özünüzü tərk edin: Anna Falchi oldu\nTibbi doğum üçün yox\nUnikal uşaq olmaq həqiqətən eqoist və korlanmışdır?\nMəlahət..hər ananın əsl biri


Ovanisyanın “qəhrəman ordu” nağılının sonu\n13:37 17 Oktyabr 2020 Oxunub : 1941\nErmənistan ordusu Azərbaycana qarşı döyüşlərdə ağır məğlubiyyətlərlə üzləşib. Erməni mətbuatında müharibənin ilk günlərində “qəhrəman ordu” haqqında əfsanələr dolaşırdısa, indi rəsmi şəxslər belə, vəziyyətin onlar üçün kritik həddə çatdığını etiraf edirlər. İlk gündən silahı qoyub qaçan erməni hərbçilərini artıq yaşlı və qadınlar əvəz etməyə başlayıb. Bir sözlə, düşmən tərəfdə xaotik vəziyyət hökm sürür.\nDöyüşlərin başladığı vaxtdan guya cəbhə xəttində ordunun yenilməməsi haqqında nağıllar uyduran Ermənistan müdafiə nazirliyinin nümayəndəsi Artsrun Ovanisyan da dilə gələrək dolayısı ilə uçurumun bir addımlığında olduqlarını gizlətmir.\nBelə ki, o, özünün “Facebook” səhifəsində dünən gecə döyüş bölgəsindən qaçmalarını etiraf edib. Qeyd edib ki, Ermənistan silahlı qüvvələrinin 5-ci Dağatıcı Alayının 1-ci batalyonu 300 ehtiyatda olan hərbçi ilə birlikdə döyüş mövqelərini tərk edərək geri çəkilib. Hər ötən gün Azərbaycan ordusunun nəfəsini daha yaxın hiss edən Ovanisyan artıq uydurmaların işə yaramadığını anlayaraq real itkilərdən söz açıb. Xeyli sayda itkilərinin olduğunu açıqlayan MN rəsmisi geri qayıdanlar arasında yaralıların üstünlük təşkil etdiyini söyləyib.\nDaha sonra Ovanisyan Ermənistan ordusuna müraciət edərək onları "qadınlarına layiq olmağa və ölümə qarşı durmağa" çağırıb. Ardınca ordu sıralarına yazılmaqdan imtina edən erməni gənclərinə üzünü tutaraq deyib: “Hətta tələbə qızlar da özlərinin sıravi dəstələrini yaratdılar və döyüşlərə qatılıblar, ölməyə belə hazırdırlar. Bəs sən? Gəlin onlara layiq olaq”.\nAzərbaycana qarşı döyüşmək istəməyən erməni gəncləri təxribatçı çağırışlarla ələ almağa çalışan Ovanisyan “Maşının üzərinə bayraq vurmaqla və İrəvanda vətənpərvərlik mahnıları oxumaqla "qələbəni" yaxınlaşdırmaq olmayacaq. Silaha sarılıb cəbhə xəttinə gedin”,- deyərək yalvarışlar edib.\nƏvvəllər guya kifayət qədər könüllü və peşəkar hərbçi heyətinə malik olmaları barədə utopiyalara qapılan Ovanisyanın birdən-birə acizanə şəkildə “silaha sarılıb cəbhə xəttinə gedin” çağırışı Ermənistan ordusunun hansı miqyasda itki ilə üzləşməsini göstərir. Bir dövlət rəsmisi, hərbi vəzifə sahibi niyə öz xalqına bu formada yalvarsın ki? Deməli, ordumuz nəinki hərbi sursat və texnika cəhətdən, ümumilikdə canlı heyət baxımından da düşməni güclü itkilərə məruz qoyub. İş o yerə çatıb ki, Ovanisyan əli yalnız qələm tuta bilən tələbə qızları da ordu sıralarına cəlb etdiklərini dilə gətirib. Hətta onları təhqiramiz formada öz kişilərinə nümunə göstərib.\nBuradan aydın olur ki, yalnız mülki əhalini hədəf seçən ermənilər açıq döyüşdən qaçır və indiyədək "qəhrəman ordu" nağıllarının müəlifi olan Ovanisyan, nəhayət, Azərbaycanın gücü qarşısında aciz qaldıqlarını rəsmən elan edir. Erməni rəsmisinin bu paylaşımı orduya nəzarətin itməsi və vətənpərvərliyi unudan xalqın cana doymasından xəbər verir!\nTeqlər: Ovanisyan Ermənistan


“100 nəfərlə Koroğlu yüksəkliyini keçib düşməni məhv etdik" - “Murovdağ əməliyyatı” - Azinforum.az İnformasiya Portalı\nAna səhifə / Müsahibə / “100 nəfərlə Koroğlu yüksəkliyini keçib düşməni məhv etdik” – “Murovdağ əməliyyatı”\n“100 nəfərlə Koroğlu yüksəkliyini keçib düşməni məhv etdik” – “Murovdağ əməliyyatı”\nDüz 23 il öncə -qarlı-şaxtalı qar günlərində yüzlərlə Azərbaycan oğlu 3 min metrdən çox yüksəklikdə Kəlbəcəri ermənilərdən azad etmək üçün keçiriləcək əməliyyata hazırlaşırdı. Qarabağ savaşları tarixinə “Murovdağ əməliyyatı” kimi düşmüş öncə çox uğurlu başlanan, təəssüf ki, sonda məğlubiyyətə düçar olan bu döyüşlərin fəal iştirakçılarından biri Moderator.az-a o əməliyyatın gizlinlərindən danışdı…\nOnun ad-soyadının eşidəndə sovet məktəblisi həyatı yaşamış soydaşlarımızın yadına faşizmə qarşı müharibədə qəhrəmanlığı dillər əzbəri olmuş Gəray Əsədov düşəcək. Amma qonağımız mücərrəd “Böyük Vətən” uğrunda deyil, doğma Azərbaycanın ərazi bütövlüyü uğrundakı döyüşlərdə kifayət qədər fədakarlıqlar göstərmiş milli qəhrəmanlığa layiq oğullarımızdan biridir…\n1993-cü ilin aprelindən 5 saylı taborun (“Bərdə batalyonu”) komandiri kimi hərbi əməliyyatlarda iştirakını davam etdirib və 1993-cü ilin avqustundan Ağdam istiqamətində vuruşub. 1993-cü ilin dekabrında Kəlbəcərdə məşhur “Meydançay” əməliyyatında fəal iştirak edib. Dəniz səviyyəsindən 3700 m hündürlükdə keçirilən bu döyüş əməliyyatı dünya hərb tarixində nadir rast gəlinən bir vuruşma kimi yadda qalıb. 1994-cü ilin yanvar-fevral aylarında keçirilmiş ikinci Murovdağ əməliyyatından sonra həbs edilib. 1 il 6 ay həbsdə qaldıqdan sonra günahsızlığı sübut edilərək azadlığa buraxılıb. 1995-ci ildən Füzuli-Xocavənd istiqamətində “N” saylı hərbi hissədə kəşfiyyat bölüyünün komandiri olub. 1999-cu ilin sonunda ordudan tərxis olunub. Hazırda Qarabağ Azadlıq Təşkliatı Bərdə rayon şöbəsinin sədri, “Vətənpərvərlər” dərnəyinin üzvüdür. 2015-ci ilin parlament seçkilərində 15 saylı Yasamal-1 seçki dairəsindən deputatlığa namizəd olub.\n-Gəray bəy, 23 il ötsə də, “Murovdağ əməliyyatı”nın hələ də qaranlıq qalan məqamları çoxdur. Eyni zamanda sonda məğlubiyyətlə nəticələnsə də, birinci Qarabağ savaşındakı belə əməliyyatlar torpaqlarımızın azadlığı uğrunda növbəti döyüşlərə hazır olan gənc hərbçi nəsil üçün bir təcrübə məktəbidir. Zəhmət olmasa, əməliyyata hazırlıq mərhələsi və onun gedişi barədə ətraflı danışın.\n– Öncə xatırladım ki, bir tabor komandiri kimi Murovdağ istiqamətində əməliyyat keçirməyi\nBəlkə də “Murovdağ əməliyyatını həmin vaxt – yayda keçirsəydik, uğurlu alınar və doğrudan da Kəlbəcəri azad edərdik. Onda generaldan xahiş etdim ki, bizim taboru Ağdam istiqamətinə göndərin. Z.Rzayev bununla razılaşdı və avqustun 15-də biz Ağdama gəldik. 4 aydan sonra Müdafiə Nazirliyi Baş Qərargah rəisi Nəcməddin Sadıqovun əmri ilə dekabrın 15-də yenidən Murov istiqamətinə qaytarıldıq…\nMurovdağ əməliyyatının “Meydançay” adlanan ilk uğurlu mərhələsi dekabrın 29-da başlandı. Əməliyyat planını 701-ci briqadanın komandiri, polkovnik-leytenant Valeh Rəfiyevin rəhbərliyi ilə əməliyyat rəisi Qorxmaz Qarayev, kəşfiyyat rəisi Rəhman İsgəndərov, artilleriya rəisi Elsevər Əliyev, I taborun komandiri Qurban Qurbanov və mən – V taborun komandiri Gəray Əsədov birgə hazırladıq. Döyüş planına əsasən mən taborumla 3462 m-lik Koroğlu yüksəkliyini keçməklə Meydançaya çatıb pusqu qurmalı idim. Q.Qurbanovun taboru isə Ömər yüksəkliyindən hücuma keçməli idi… Bu, çox ağır, çətin və riskli bir tapşırıq idi. Təsəvvür edin ki, dəniz səviyyəsindən 2 min m yüksəklikdən sonra artıq oksigen çatışmazlığı başlayır. 3 min metrdən sonra qışın oğlan çağında düşmən gülləsindən əlavə, qar uçqununun, donvurmanın da qurbanı ola bilərdik.\nMən və bölmə komandiri Rizvan Qasımov 100 nəfərlə 16 saat uçurumlarla hərəkət edib Meydançaya çatdıq və mövqe tutduq. Qurbanovun taboru isə dekabrın 30-u səhər tezdən hücuma keçdi. Düşməni son nəfərinədək məhv etdik, bizdən isə yalnız bir nəfər, kəlbəcərli Aydınov Rəfi Telman oğlu şəhid oldu. Sonra daha 8 km irəlilədik və ermənilərin əlində olan Yanşaq kəndi yaxınlığında mövqe tutduq. Ertəsi gün “kombriq” V.Rəfiyev Meydançaya gəldi və bildirdi ki, yolda erməni meyitlərinin çoxluğundan avtomobil hərəkət edə bilmirdi… O, mənə əməliyyatın son dərəcə uğurlu olmasına görə təşəkkürünü bildirdi. Və təltif olunmam üçün MN-ə təqdimat yazacağını söylədi…\n“Briqada komandiri məni həbs etməklə hədələdi…”\n– Sonra Kəlbəcərə doğru hücum davam etdimi?\n– İki gün idi ki, biz dağlarda idik, su əvəzinə qar yeyirdik, hamımız möhkəm soyuqlamışdıq. Rəfiyev mənim “101 piket” deyilən yerdəki qərargahımda yerləşərək əməliyyata rəhbərlik edirdi. Gecə saat təxminən 3-də rabitə rəisi məni yuxudan oyatdı ki, komandir təcili səni çağırır… “Kombriq” bildirdi ki, hazırlaş, Yanşaq kəndini təcili almalıyıq. Mən təəccüblə dedim ki, cənab komandir, bizim tabor yenicə ağır döyüşdən qayıdıb. Bundan əvvəl də Ağdamda 4 ay gərgin döyüşlərdə olub. İndi də ac-susuz, soyuqlamış əsgərləri yenidən necə qarlı yüksəkliklərə çıxara bilərəm? Hacıkənddən Yanşağa getmək üçün 10 saat vaxt lazımdır. Ermənilər də taktiki baxımdan çox əlverişli mövqedədir. Belə küləki, qarlı-şaxtalı havada Meydançay dərəsi ilə Yanşağa getmək isə labüd və mənasız ölümə getmək deməkdir. Həm də Yanşağı almaq üçün əvvəlcə sol istiqamətdə 3054, 2918, 2668 və 2475 yüksəkliklərini götürmək lazımdr. Bütün bunların cavabında Rəfiyev bildirdi ki, başqa yolumuz yoxdur, baş prokuror Əli Ömərov və baş qərargah rəisi Nəcməddin Sadıqov zəng edərək Yanşaq kəndinin təcili götürülməsini əmr ediblər. Mən yenə də etiraz etdikdə, “kombriq” hətta məni həbslə hədələdi. Bildirdim ki, məni həbs etməklə iş bitmir, bəs qalan hərbçiləri necə labüd qırğına aparacaqsız. Rəfiyev qəlbində mənimlə razılaşırdı, amma ona güclü təzyiq var idi…\n“Onlar Heydər Əliyevə yalandan məlumat vermişdilər ki, guya Kəlbəcərin Yanşaq kəndi ermənilərdən alınıb…”\n– Yanşağa hücum etmək üçün briqada komandirinə kimlər və niyə təzyiq edirdi?\n– Bu təzyiqlərin səbəbi sonradan bizə aydın oldu… Digər batalyonlarla bir əməliyyat keçirməyə cəhd edilsə də, 10 nəfər itki verildi. Nəticədə Rəfiyev əməliyyatı təxirə salmağa məcbur olaraq 1994-cü il yanvarın 3-də müdafiə naziri M.Məmmədovla əlaqə saxladı. Və bütün komandir heyəti adından bildirdi ki, hazırkı iqlim və relyef şəraitində belə bir əməliyyat keçirib, Yanşağı almaq qeyri-mümkündür, gündə donvurmadan 20-30 əsgəri hospitala gəndəririk və s. Onda müdafiə naziri əmr verdi ki, Meydançayda müdafiə mövqeyi tutun, hücum qeyri-müəyyən müddətə təxirə salınır. Biz də elə etdik. Ancaq yanvarın 5-də komanda qərargah maşınında briqadanın müşavirəsi keçirilən zaman gözlənilmədən baş prokuror Əli Ömərov, MN-in baş qərargah rəisi Nəcməddin Sadıqov və baş nazirin müavini Əli Təhməzov daxil oldu. Birinci N.Sadıqov V.Rəfiyevə rusca dedi ki, “tı yeşyo zdes?!”(sən hələ burdasan?). Ə.Ömərov isə briqada komandirinə dedi ki, dünən Ağdamdakı “708”-in komandirini həbs etmişəm, “190”-nın komandiri İsa Qasımov haqda sanksiya vermişəm, hələlik hospitaldadı. İndi növbə səninkidi, hazırlaş. Biz “kişiyə” məruzə etmişik ki, artıq Yanşaq alınıb. Sən isə hələ burdasan?!..” Keşmiş baş prokuror o vaxtkı mərhum prezident Heydər Əliyevi nəzərdə tuturmuş. Sən demə, bunlar Heydər Əliyevə yalan məlumat veribmişlər ki, guya Yanşağı azad ediblər.\nBəli, “Murovdağ əməliyyatı”nın ilk mərhələsinə birbaşa Əli Ömərovla Nəcməddin Sadıqov rəhbərlik edirdi. Ə.Ömərov bilməsə də, N.Sadıqov bir hərbçi kimi bilməli idi ki, bunun axırı faciədir, yəni qışın oğlan çağında 3700 m yüksəklikdə dünyanın heç bir ordusu uğurlu əməliyyat apara bilməz… Rəfiyev bu barədə nəsə izahat vermək istədi. Ancaq N.Sadıqov onun sözünü kəsib qəti bildirdi ki, təcili əməliyyat keçirilməli və Yanşaq, ardınca da Kəlbəcər qısa müddətə alınmalıdır…\nBəs bütün çətinliklərə rəğmən uğurla başlanan, Kəlbəcərin 22 kəndinin azad edilməsiylə nəticələnən “Murovdağ əməliyyatı” sonradan niyə məğlubiyyətə düçar oldu? Burada Əli Ömərov və Nəcməddin Sadıqovun komandanlığa təzyiqləri nə dərəcədə rol oynadı? Bəs o vaxtkı Baş nazir Surət Hüseynov və parlament sədri Rəsul Quliyev cəbhədəki proseslərə nə cür təsir göstərirdi?\nMüsahibənin ardı olacaq.\nÖncəki Dəmiryol vağzalının sürüşkən daşları: təhlükəli vəziyyət – FOTOLAR\nNövbəti “Real” dünya çempionu oldu – VİDEO


SOCAR Kompleks Qazma İşləri Tresti ilə bağlı iddialara aydınlıq gətirib | Report.az\nSOCAR Kompleks Qazma İşləri Tresti ilə bağlı iddialara aydınlıq gətirib\nSOCAR Kompleks Qazma İşləri Tresti ilə bağlı iddialara aydınlıq gətirib "Quyular təhvil verildikdən sonra dəfələrlə audit yoxlamalarından keçib"\n5 Yanvar , 2018 14:21\nBakı. 5 yanvar. REPORT.AZ/ Son günlərdə bir sıra kütləvi informasiya vasitələrində SOCAR-ın Kompleks Qazma İşləri Tresti ilə bağlı bəzi iddialar yayılıb. İşə qəbul prosesində uyğunsuzluqlar, əməliyyat xərclərinin şişirdilməsi və s. haqqında qaldırılan həmin iddialarla bağlı “Report” informasiya agentliyi daha dəqiq və müfəssəl məlumat əldə etmək üçün SOCAR-a müraciət edib.\nHazırda mətbuatda müzakirə olunan məsələlər müvafiq yoxlama zamanı şirkət daxilində araşdırılıb, yekun nəticələr əldə edilib. Bununla bağlı bildiririk ki, 2017-ci il ərzində Kompleks Qazma İşləri Trestində (KQİT və ya Trest) Azərbaycan Respublikasının Əmək Məcəllləsinin 70-ci maddəsinin “b” bəndinə əsasən (işçilərin sayı və ştatların ixtisarı ilə əlaqədar olaraq), mətbuatda qeyd edilənlərdən fərqli olaraq, yalnız iki nəfər işdən azad edilib. Onlardan biri səhhətində problem olduğu üçün, əmək haqqının 5 misli məbləğində müavinət alaraq əmək müqaviləsinə xitam verilməsini özü istəyib. Digəri- Arif Qəmbərov isə ştat ixtisarı ilə əlaqədar ona təklif olunan müxtəlif vəzifələrdən imtina edib, Trest qarşısında qanunsuz şərtlər irəli sürüb, ona edilən təkliflərdən bir neçə dəfə imtina etdiyi üçün, onunla bağlanmış əmək müqaviləsi, AR ƏM-nin tələblərinə ciddi əməl olunmaqla ləğv edilib. Həmin şəxsin müvafiq məhkəməyə təqdim etdiyi iddia da, qanunsuz olduğu üçün rədd edilib.\nÜmumiyyətlə, qeyd olunmalıdır ki, SOCAR-ın antikorrupsiya siyasəti şirkətin korporativ mənafeyini qorumaq üçün nəzərdə tutulan mexanizmlərdən biridir. SOCAR korporativ hədəflərinə zidd olan davranışları aşkar edib, onların qarşısının almağı səmərəli fəaliyyətin təməl prinsiplərindən hesab edir. Bununla belə bu məqsəd üçün yaradılmış şikayət mexanizmləri insanlar tərəfindən bir çox hallarda öz aralarında olan şəxsi hesablaşmalar üçün sui-istifadə olunur. Bəzən şəxsi zəmində həmkarlarından razı olmayan şəxslər öz mənafeləri üçün şirkətin korporativ mənafeyini bəhanə gətirir, qaynar xəttə əsassız ittihamlar göndərirlər. Buna baxmayaraq, şirkətin korporativ mənafeyini mütləq dəyər kimi əsas tutaraq, Risklərin İdarəedilməsi Komitəsi qaynar xətt vasitəsi ilə daxil olan bütün şikayət, irad və təklifləri bundan sonra da ciddi şəkildə araşdırmaqda davam edəcək, tutarlı dəlillərlə əsaslandırılan bütün ittihamlarla bağlı müvafiq tədbirlər görüləcək.


İlham Əliyev ABŞ Dövlət Departamentinin rəsmisi ilə görüşdü « A24 Xeber\nBakıda arvadını 5-ci mərtəbədən atan şəxs görün kimdir? – FOTOLAR\nİlham Əliyev ABŞ Dövlət Departamentinin rəsmisi ilə görüşdü\n31 May 2018 - 11:47\nAzərbaycan Prezidenti İlham Əliyev ABŞ dövlət katibinin Avropa və Avrasiya məsələləri üzrə köməkçisinin müavini Bricet Brinki qəbul edib.\nGörüşdə Azərbaycan ilə ABŞ arasında ikitərəfli münasibətlərin siyasi, iqtisadi, energetika, təhlükəsizlik sahələrində uğurla inkişaf etdiyi qeyd olunub.\nSöhbət zamanı Cənub Qaz Dəhlizinin rəsmi açılışının əhəmiyyəti vurğulanaraq, Azərbaycanın Avropanın enerji təhlükəsizliyinin təmin olunmasında getdikcə artan rolu xüsusi qeyd edilib. Prezident İlham Əliyev ABŞ Prezidenti Donald Trampın Azərbaycan Xalq Cümhuriyyətinin 100 illiyi və Cənub Qaz Dəhlizinin rəsmi açılışı münasibətilə göndərdiyi məktublarda ikitərəfli münasibətlərimizlə bağlı ifadə etdiyi fikirlərə görə minnətdarlığını bildirib və bunun əlaqələrimizin yüksək səviyyədə olmasını nümayiş etdirdiyini vurğulayıb.\nDövlət başçısı Ermənistan-Azərbaycan, Dağlıq Qarabağ münaqişəsinin həlli ilə bağlı qeyd edib ki, Azərbaycanın mövqeyi bu münaqişənin tezliklə, beynəlxalq hüququn norma və prinsipləri əsasında, Azərbaycanın ərazi bütövlüyü çərçivəsində həllindən ibarətdir.\nSöhbət zamanı Azərbaycanın beynəlxalq terrorizmlə mübarizəyə töhfəsi, o cümlədən Əfqanıstanda sülhməramlı əməliyyatlarda iştirakı yüksək qiymətləndirilib, energetika sahəsində əlaqələr, regional əməkdaşlıq və demokratiyanın inkişafı ilə bağlı məsələlər ətrafında fikir mübadiləsi aparılıb.\nBakıda arvadını 5-ci mərtəbədən atan şəxs görün kimdir? – FOTOLAR11 Dekabr 2018-10:51


Emin Ağalarov Bakıda ticarət mərkəzi və 6 kilometrlik bulvar inşa etdirəcək - 7Times.Az – Son Xəbərlər, Dünya Xəbərləri və Multimedia\n31 Avqust 2021, 09:35\nBu barədə “Crocus Group” şirkətinin birinci vitse-prezidenti Emin Ağalarov bildirib.\nBakı ətrafında, Xəzər dənizi sahillərində “Sea Breeze” qəsəbəsinin yaradılması 2005-ci ildə çimərliyi olan beşulduzlu otelin tikintisi ilə başlayıb. İndi layihəyə mənzil kompleksləri, villalar, otellər, restoranlar, məktəb və konsert yeri daxildir. Kurort kəndinin yaradılmasına qoyulan ümumi investisiya 1,5-2 milyard ABŞ dolları təşkil edəcək, layihənin 2028-2030-cu illərdə tamamlanması planlaşdırılır. Onun ümumi sahəsi 250 hektara çatacaq, bunun 60 hektarı 2021-ci ildə, digər 60 hektarı 2022-ci ildə tikiləcək. //report.az


Avropa İttifaqının (Aİ) xarici əlaqələr və təhlükəsizlik siyasəti üzrə ali nümayəndəsi Yosep Borrel Türkiyəni Aralıq dənizinin şərqində Yunanıstanla ziddiyyətlərlə bağlı birtərəfli addımlardan çəkinməyə çağırıb.\nAİ-nin 27 üzv ölkəsinin xarici işlər nazirlərinin Berlindəki qeyri-rəsmi görüşü zamanı səsləndirilən bu bəyanatda Aİ rəsmisi həmçinin Türkiyə tərəfini təşkilatla müzakirə etməyə də dəvət edib.\nYozep Borrel görüşdə Türkiyəyə qarşı sanksiyalara dair razılığa gəldiklərini açıqlayıb. Belə ki, ilkin olaraq bu ölkəyə aid gəmilərə qarşı məhdudlaşdırıcı tədbirlər tətbiq etmək nəzərdə tutulur.\nXatırladaq ki, ötən ay Türkiyə hökuməti Aralıq dənizinin şərq hissəsində, Kipr adası həndəvərində neft və təbii qaz kəşfiyyatı üçün “Oruc reis” seysmik tədqiqatlar gəmisi üçün "Navtex" elanı verərək Yunanıstan və Fransanın sərt reaksiyası ilə üzləşmişdi. Kipr adası yaxınlığındakı kəşfiyyat işlərilə bağlı Türkiyə ilə Yunanıstan arasında bir müddətdir gərginlik yaranıb.\nMerkelin diplomatik addımları nəticəsində Türkiyə tərəfi adıçəkilən gəmini müvəqqəti olaraq geri qaytarsa da, Yunanıstan Misirlə dəniz sazişi imzaladıqdan sonra Ankara Afinanı sözünü tutmamaqda ittiham edərək bu ay Kipr həndəvərindəki kəşfiyyat işlərinə yenidən davam edib.\n28 Avqust 2020 19:56 6 720\n22 Oktyabr 2021 13:46 252\n22 Oktyabr 2021 12:17 287\n22 Oktyabr 2021 12:03 259\n21 Oktyabr 2021 15:28 469\n21 Oktyabr 2021 14:56 469\n21 Oktyabr 2021 14:33 399\n20 Oktyabr 2021 15:57 581\n20 Oktyabr 2021 14:47 567\n20 Oktyabr 2021 13:07 427\n19 Oktyabr 2021 16:26 581\n19 Oktyabr 2021 10:48 441\n19 Oktyabr 2021 10:08 406


Azərbaycan dialoqa çox açıq və bütün dünya tərəfindən görünən müasir bir ölkədir - İki sahil\n28 mart 2020 12:43 Bütün xəbərlər Haqqımızda Əlaqə\nAzərbaycan dialoqa çox açıq və bütün dünya tərəfindən görünən müasir bir ölkədir\nİtaliya Prezidenti Sercio Mattarellanın reallığa söykənən bu fikirləri ölkəmizin keçdiyi inkişaf yoluna, həyata keçirdiyi strategiyaya, ən əsası Prezident İlham Əliyevin müasirləşməni, təkmilləşməni dövlət siyasətinin əsası kimi qəbul edərək bu istiqamətdə atdığı addımlara verilən ən yüksək dəyərdir\nXarici siyasətin əsas istiqamətləri olan iki və çoxtərəfli çərçivədə əlaqələrin yüksələn xətlə inkişafını şərtləndirən əsas amillərdən biri təbii ki, demokratik prinsiplərin qorunması, eyni zamanda, təkmilləşmə və müasirləşmə elementləridir. Dövlətimizin başçısı İlham Əliyevin İtaliyaya dövlət səfəri çərçivəsində mətbuata bəyanatlarında Prezident Sercio Mattarellanın “İtaliya ilə Azərbaycan bir-biri ilə dost ölkələrdir və regionda əsas tərəfdaşlardır” söyləməklə yanaşı, “Azərbaycan dialoqa çox açıq və bütün dünya tərəfindən görünən müasir bir ölkədir” bəyanatı ölkəmizin keçdiyi inkişaf yoluna, həyata keçirdiyi strategiyaya, ən əsası Prezident İlham Əliyevin müasirləşməni, təkmilləşməni dövlət siyasətinin əsası kimi qəbul edərək bu istiqamətdə atdığı addımlara verilən ən yüksək dəyərdir: “Azərbaycan enerji sahəsində hər zaman hamı ilə əməkdaşlıq etməyə açıq bir ölkədir. Mən bir daha qeyd etməliyəm ki, Azərbaycan beynəlxalq məsələlərdə bütün ölkələrlə dialoqa hazırdır.”\nİqtisadi inkişaf modeli, demokratiya təcrübəsi digər ölkələrə nümunə göstərilən, hazırda beynəlxalq birliyin fəal üzvü olan Azərbaycan cənab İlham Əliyevin böyük inamla söylədiyi kimi, sürətlə müasirləşir, yeniləşir, demokratik proseslərin və azadlıqların təmin edilməsi bundan sonra da prioritet olacaq. Hazırda Azərbaycan Cənubi Qafqaz regionunun siyasi, iqtisadi və humanitar mərkəzinə çevrilib. Ölkəmiz beynəlxalq humanitar forumlara, Ümumdünya Mədəniyyətlərarası Dialoq Forumuna, Davos Dünya İqtisadi Forumuna, UNESKO-nun Ümumdünya İrs Komitəsinin 43-cü sessiyasına və digər yüksək səviyyəli qlobal tədbirlərə ev sahibliyi etməklə müxtəlif mədəniyyətləri, dinləri bir araya gətirir, körpü rolunu daha möhkəmləndirir. Zəngin tarixə, mədəniyyətə, ədəbiyyata, milli-mənəvi dəyərlərə malik olduğunu həmin tədbirlər çərçivəsində bir daha dünyaya çatdırmaqla bu mühüm məqamı da bəyan edir ki, müxtəlif millətlərin, xalqların sülh, əmin-amanlıq şəraitində yaşadığı Azərbaycan tolerant, multikultural ölkədir. Azərbaycanın beynəlxalq münasibətlər sistemində artan roluna diqqət yönəldən Prezident İlham Əliyev bu inamı ifadə edir ki, qarşıdakı illərdə ölkəmizin siyasi və iqtisadi potensialının daha da gücləndirilməsi, beynəlxalq nüfuzunun artırılması, beynəlxalq təşkilatlarla, ayrı-ayrı ölkələrlə tərəfdaşlıq əlaqələrinin genişləndirilməsi istiqamətində səylər davam etdiriləcək.\nCənab İlham Əliyevin İtaliyaya dövlət səfəri çərçivəsində keçirdiyi görüşlərdə, qəbul olunan Birgə Bəyannamədə Azərbaycanın dünyada sülhün, əmin-amanlığın, dialoqun tərəfdarı olduğu önə çəkilərək təqdir edilmişdir. 30 ildən artıq davam edən Ermənistan-Azərbaycan Dağlıq Qarabağ münaqişəsi ölkəmizin sülh siyasətinə, dialoqa nə qədər önəm verdiyinin bariz nümunəsidir. Bütün münaqişəli məsələlərin sülh yolu ilə, beynəlxalq hüququn norma və prinsipləri əsasında çözülməsinin tərəfdarı olan rəsmi Bakı ən nüfuzlu təşkilatların tribunasından bəyan edir ki, Azərbaycan sülh danışıqlarının tərəfdarıdır, amma bu səylər səmərə vermədiyi təqdirdə digər varianta üstünlük veriləcəyi şəksizdir.\nÜmumilikdə, müasir dünyamızda multikultural dövlətçilik, mədəniyyətlərarası dialoq, ölkələrarası qarşılıqlı maraq və mənafelərə xidmət edən iqtisadi əməkdaşlıq siyasi sabitliyin, sosial rifahın, humanizmin bərqərar olmasında alternativsiz istiqamət kimi təqdim edilir. Beynəlxalq aləm təhdidlərlə doludur, yerləşdiyimiz regionda milli-dini qarşıdurmalar davam edir, hər gün yüzlərlə, bəlkə də minlərlə günahsız insan məhv olur, müxtəlif zorakılıqlarla, məhrumiyyətlərlə qarşılaşır. Belə bir gərgin beynəlxalq şəraitdə Azərbaycan dinc yanaşı yaşamağın, dözümlülüyün, tolerantlığın nümunəsini nümayiş etdirir, qarşılıqlı maraqları təmin edən əməkdaşlığın insanların və xalqların əlaqələrinin daha da yaxınlaşmasına, dostluğuna xidmət etdiyini təsdiq edir. Ölkəmiz dünyada ən islahatçı dövlət kimi tanınır və bu amil nüfuzlu beynəlxalq maliyyə qurumlarının və ekspertlərin də diqqətindədir. Ötən 16 ildə Azərbaycan islahatların davamlılığının nəticəsində müasir, dünyəvi, demokratik, hüquqi dövlət quruculuğunda sürətli inkişaf yolu keçib. Bu tərəqqinin və dünyanı heyrətləndirən uğurların təməlində ulu öndər Heydər Əliyevin düşünülmüş və məqsədyönlü siyasətinin uğurlu davamı dayanır.\nQeyd edək ki, 2018-ci ildə Almaniyanın Federal Kansleri Angela Merkelin Cənubi Qafqaza səfəri çərçivəsində Azərbaycanda keçirdiyi görüşlərdə də ölkəmizin müasirliyə, təkmilləşməyə meyilliliyi yüksək dəyərləndirilmişdir. A.Merkelin “Azərbaycan artıq ənənələri olan bir dövlətdir” fikirləri ölkəmizin regionda və dünyada sabitləşdirici faktor roluna işıq salmaqla yanaşı, zəngin tarixə malik olmasındın dünya miqyasında təqdir edildiyinə işarə idi.\nAvropa İttifaqı, həmçinin quruma üzv olan dövlətlərlə müxtəlif istiqamətlərdə əməkdaşlıq əlaqələrini genişləndirən Azərbaycanın demokratik prinsiplərə verdiyi önəm daim təqdir olunur. Angela Merkelin səfəri çərçivəsində almaniyalı jurnalistin sifariş əsasında dövlətimizin başçısı İlham Əliyevə, həmçinin Almaniyanın Kanslerinə dünyanın ikili siyasətinə işıq salan “Xanım Federal Kansler, Siz burada Avropa dəyərlərini də təmsil edirsiniz, bu, hazırda Brüsseldə də qızğın müzakirə mövzusudur. Bu konteksdə Siz tərəfdaş Azərbaycanı hansı standartlara uyğun ölçürsünüz” sualına cavabı ölkəmizə beynəlxalq baxışın təhlilində əhəmiyyətli rol oynadı. A.Merkel “Bizim üçün demokratik dəyərlərdə heç bir dərəcələnmə yoxdur. Bizim demokratik dəyərlərin nə olduğu barədə aydın təsəvvürümüz var... Standartlarımız həmişə eynidir, perspektivlər dəyərləndirilir” cavabı ilə Azərbaycan-Almaniya əlaqələrinin yüksələn xətlə inkişafını şərtləndirən amillərə işıq salmışdır. “Azərbaycan demokratik dəyərlərə, insan haqlarına sadiqdir” söyləyən ölkə Prezidenti İlham Əliyev bildirir ki, biz tənqidə normal yanaşırıq: “Əgər tənqid əsaslıdırsa, biz, əlbəttə, nəticə çıxarırıq. Əgər biz hesab ediriksə, bu tənqid əsassızdır, qərəzlidir, ikili standartlara əsaslanır, əlbəttə ki, öz sözümüzü deyirik, açıq şəkildə bildiririk... Azərbaycan müasir, demokratik ölkə kimi bundan sonra da uğurla inkişaf edəcək, bizim siyasi və iqtisadi islahatlarımız biri-birini tamamlayaraq Azərbaycanı daha da yüksək səviyyəyə çıxaracaqdır.”\nAzərbaycanın bugünkü mənzərəsi belədir: dünya birliyində insanların azad, sərbəst yaşadığı tolerant ölkə kimi tanınır. Bu gün ölkəmiz demokratik təsisatlarla, beynəlxalq təşkilatlarla əməkdaşlıq edir, dünya təcrübəsinə istinad edərək yeniliklərin ölkəmizdə tətbiqi üçün təcrübə mübadiləsi aparır. Azərbaycan bu gün beynəlxalq aləmdə sabitlik diyarı, sabitləşdirici faktor kimi tanınır. 2016-cı ilin ölkəmizdə “Multikulturalizm İli”, 2017-ci ilin isə “İslam Həmrəyliyi İli” elan edilməsi Azərbaycanın tolerant, multikultural dəyərlərin inkişafına davamlı töhfələr verən ölkə olduğunu bir daha dünyaya nümayiş etdirdi. Əvvəldə də qeyd etdiyimiz kimi, Azərbaycan müxtəlif dini və etnik qrupların nümayəndələrinin sülh şəraitində birgə yaşayışına yaxşı nümunədir. Müasir dövrdə qloballaşma prosesləri hər şeydən əvvəl beynəlxalq münasibətlərin güclənməsi, ölkələr arasında əlaqələrin genişlənməsi, ayrı-ayrı xalqların mədəniyyətində ümumi elementlərin artması ilə səciyyələnir.\nBeləliklə, aparılan uğurlu xarici siyasət nəticəsində Azərbaycan bütün ölkələrlə, bütün güc mərkəzləri ilə çox səmərəli, işgüzar, bərabərhüquqlu münasibətlər qurub. Bu münasibətlər qarşılıqlı inam, hörmət, bir-birinin daxili işlərinə qarışmamaq prinsiplərinə əsaslanır. Dövlətimizin başçısı İlham Əliyevin fikirlərinə istinad etsək, Azərbaycanın coğrafi mövqeyi regiondakı rolunu əvvəlcədən müəyyənləşdirən ölkədir. Biz sivilizasiyaların və mədəniyyətlərin dialoquna sərmayə yatırırıq.


22 İyun 2022 17:46\nPrezident İlham Əliyevin Özbəkistan Respublikasına dövlət səfəri iki ölkə arasında münasibətlərin inkişafında yeni bir səhifə açmış oldu.\nDeputat bildirib ki, iki ölkə arasında qarşılıqlı münasibətlərin tarixi uzaq əsrlərə gedib çıxır.\n"Özbək və Azərbaycan xalqlarını yaxın milli adət və ənənələr, ümumi dil qrupu, mədəniyyət və din birləşdirir. İki ölkə arasında diplomatik əlaqələr 1995-ci ildə qurulmuşdur. 1996-cı ilin ortalarında Azərbaycan Respublikasının Özbəkistan Respublikasında, 1998-ci ilin may ayında Özbəkistan Respublikasının Azərbaycan Respublikasında səfirlikləri fəaliyyətə başlayıb", - deyə S.Mikayılova bildirib.\nO qeyd edib ki, ikitərəfli münasibətlərin inkişafında dövlət başçılarının səfərləri xüsusilə böyük əhəmiyyətə malikdir.\n"Bu baxımdan cənab Prezident İlham Əliyevin Özbəkistana dövlət səfəri iki dost ölkə arasında əməkdaşlığın inkişafına mühüm töhfə verəcək. Qeyd etmək lazımdır ki, səfər zamanı iki ölkə arasında 20-yə qədər mühüm sənəd imzalandı. Bu sənədlərin hər biri özü- özlüyündə mühüm əhəmiyyətə malikdir və iki ölkə arasında münasibətlərin geniş spektrini əhatə edir", - deyə deputat bildirib.\nS.Mikayılova vurğulayıb ki, səfər çərçivəsində mühüm hadisələrdən biri də Daşkəndin mərkəzində ulu öndər Heydər Əliyevin xatirəsinə həsr edilmiş Meydanın açılışı oldu.\n"Bu, Azərbaycan xalqının böyük oğlu Heydər Əliyevə hörmətin, həm də xalqlarımızın qardaşlığının və dostluğunun təzahürüdür. Ulu öndər Heydər Əliyevə olan bu hörmət səbəbsiz deyil. Heydər Əliyev də özbək xalqına böyük sevgi ilə yanaşırdı. Onun hələ sovet hakimiyyəti illərində və müstəqillik qazandıqdan sonra Özbəkistan rəhbərləri, o cümlədən, Şərəf Rəşidoviç Rəşidov ilə, İslam Abduqəniyeviç Kərimov ilə dostluğu bizim münasibətlərimizin bugünkü inkişafının təməlini qoyub", - deyə deputat əlavə edib.\nO bildirib ki, iki ölkə arasında münasibətlərin daha da inkişaf etdirilməsi üçün böyük potensial mövcuddur.\n"Prezident İlham Əliyevin Özbəkistana rəsmi səfəri ilə əlaqədar bəyanatında bu məsələ xüsusi vurğulanır və qeyd edilir ki, Azərbaycan-Özbəkistan ikitərəfli münasibətlərinə daim xüsusi diqqət ayrılır. 21 iyun tarixli səfər, aparılmış danışıqlar və imzalanmış sənədlər bunun əyani təsdiqidir. Müzakirə olunmuş mövzular və əldə olunmuş razılaşmalar münasibətlərimizin gələcək inkişafı üçün əsas olacaq", - deyə deputat vurğulayıb.


Bülbül və Qızılgül - Oskar Uayldın hekayəsi » Manera.Az\n- O söylədi ki, əgər ona al qızılgül gətirsəm mənimlə rəqs edəcək, ancaq mənim bütün bağımda tək bir al qızılgül belə yoxdu - gənc tələbə ağlayaraq deyirdi.\nHəmişə yaşıl ağacdakı yuvasından bunu eşidən bülbül yarpaqların arasından boylanıb maraqlandı.\nAğlayaraq ”Baxçamda heç al qızılgül yoxdur” deyirdi, onun gözləri yaşla dolu idi.\n- Ah, bu xoşbəxtlik necə də balaca şeylərə bağlıdı! Bütün ağıllı insanların yazdıqları kitabları oxudum. Fəlsəfənin bütün gizliliklərini öyrəndim, amma al bir gülün olmaması bütün həyatımı məhv edir.\n- Və budur həqiqi aşiqi tapdım-dedi bülbül. - Heç tanımadan neçə gecələr onun üçün oxudum. Gecələr boyu onun dastanını danışdım ulduzlara. İndi onun özünü görürəm. Saçları sünbül çiçəyi kimi tünd, dodaqları ürəyini titrədən gül kimi al, amma sevda üzünü fil dişi kimi soldurmuş, kədər alnına damğa vurmuşdur.\n- Şahzadə sabah axşam yığıncaq təşkil edəcək-deyən tələbə deyinirdi. - O mənim partnyorum olacaq. Əgər bir al qızılgül aparsam mənimlə sübhədək rəqs edəcək. Əgər tək bir al qızılgül apara bilsəm onu qollarımın arasına alacam, o başını çiynimə qoyacaq , əlləri də ovcumun içində qalacaq. Ancaq mənim bağçamda heç al qızılgül yoxdu. Deməli mən bir köşədə tənha oturacam və o mənim yanımdan ötüb keçəcək. Mənə heç baxmayacaq, qəlbim qırılacaq.\n- Həqiqi aşiq budur-dedi bülbül. - Mənim oxuduqlarımın ağrısını o çəkir, mənə həvəs, ona yas olur. Əlbəttə, eşq möhtəşəm bir şeydir. Zümrüdlərdən, yaqutlardan daha dəyərli mirvari ilə, nar ilə dəyişdirilməz, bazarda satılmaz. Nə satıcılardan alına bilər nə də ki, qızıl tərəzisində ölçülə bilər.\n- Musiqiçilər salonda əyləşəcək - dedi gənc tələbə - onlar simli sazlarını çalacaq, sevgilim isə arfa ilə skripkanın sədaları altında reqs edəcək. Elə xəfif rəqs edəcək ki, ayaqları belə yerə dəyməyəcək, saray əyanları çevrəsinə yığışacaq. Amma o mənimlə rəqs etməyəcək, çünki ona verə biləcək al qızılgülüm yoxdu- deyərək özünü otların üstünə atdı və üzünü əlləriylə örtüb ağladı.\nQuyruğu havada balaca yaşıl bir kərtənkələ yanından keçərkən soruşdu:\n- Nə üçün ağlayır?\nGünəş hərarətiylə çırpınan kəpənək soruşdu:\n- Həqiqətən niyə?\nBir qızçiçəyi yanındakına fısıldadı:\n- Doğrudan niyə?\n- Bir qızılgül üçün ağlayır - dedi bülbül.\nHər biri bir ağızdan:\n- Bir qızılgül üçünmü? - dedilər, - necə də gülməlidir. Kərtənkələ kinayə ilə güldü.\nLakin bülbül onun kədərinin sirrini anladı. Yaşıl ağacda səssiz-səssiz oturub eşqin müəmmasını düşünməyə başladı.\nBirdən uçmaq üçün qanadlarını açdı və göyə doğru yüksəldi. Kölgə kimi ağacların arasından keçdi və bağçanı gəzdi.\nÇəmənliyin ortasında gözəl bir gül fidanı vardı və bülbül onu görəndə onun üstünə şığıdı.\n- Mənə al bir qızılgül ver, sənə ən gözəl mahnımı oxuyum-dedi bübül.\nAmma gül başını yellədi.\n- Mənim güllərim ağdır-deyə cavab verdi gül. - Dənizin köpüyü kimi ağ, dağların başındakı qarlardan daha ağ, amma köhnə günəş saatının yanındakı qardaşımın yanına get, bəlkə istədiyini o sənə verə bilər.\nBeləliklə bülbül köhnə günəş saatının yanındakı gül fidanının yanına getdi.\nMənə al bir qızılgül versən sənə ən gözəl mahnımı söyləyərəm,-deyə səsləndi bülbül.\nGül fidanı başını yellədi.\n- Mənim güllərim sarıdı,-deyə cavabladı gül fidanı,-taxta kəhrəbanın üstündə oturan su pərisinin saçı kimi sarı. Biçinçi dəryazıyla gələnə qədər çəmənlikdə açan nərgiz gülü kimi sarı. Amma sən tələbənin pəncərəsinin altında yetişən qardaşımın yanına get, bəlkə o istədiyini sənə verər.\nBülbül tələbənin pəncərəsinin altında yetişən gül fidanının yanına getdi.\n- Mənə al bir qızılgül versən sənə ən gözəl mahnımı oxuyacağam-dedi bülbül.\n- Mənim güllərim al qırmızıdır,-dedi gül fidanı, -göyərçinin ayaqları kimi qırmızı okean mağarlarında dalğalanan mərcan qanadlarından daha qırmızı. Amma qış damarlarımı soyutdu, şaxta qönçələrimi qopartdı, fırtına mənim budağımı qırdı. Bu il heç gül gətirməyəcəyəm.\n- İstədiyim sadəcə al bir qızılgüldür-deyə hayqırdı bülbül. -Bircə al gül. Onu əldə etməyimin heç bir çarəsi yoxdur?\n- Bir çarə var, - dedi, -ancaq o qədər dəhşətlidir ki onu deməyə belə cəsarət etmirəm.\n- Söylə, -dedi bülbül, - mən qorxmuram.\n- Al bir qızılgül istəyirsənsə onu ay işığının melodiyasından özün yaradıb öz qanınla boyamalısan. Ürəyini bir tikana dayayıb mənə mahnı oxumalısan. Tikan ürəyini deşməli sənin can qanın mənim damarlarımdan içəri boşalmalı və mənim olmalıdır.\n- Bir al gül üçün ölüm çox yüksək bir dəyərdir! - deyə hayqırdı bülbül. - Bütün aləm üçün yaşam çox qiymətlidir. Yaşıl meşədə oturub qızıl arabasında günəşi mirvari arabasında da ayı seyr etmək necə də xoşdur. Yemişanın qoxusu şirin vadilərdə gizlənən zəngçiçəyi xoş, təpədə bitən yasəmən sevimlidir. Ancaq yenə də eşq həyatdan üstündür. İnsan qəlbinin yanında bir quşun ürəyi nədir ki?\nBeləliklə boz qanadlarını açıb havaya yüksəldi. Bağçanın üstündən bir kölgə kimi silindi. Ağaclı yamacdan bir kölgə kimi yerə endi.\n- Xoşbəxt ol, - deyə bağırdı bülbül, - xoşbəxt ol! Al gülə qovuşacaqsan. Mən onu ay işığında melodiyalardan yaradıb, ürəyimin qanıyla boyayacağam. Bunun qarşılığında səndən bütün istəyim dürüst aşiq olmağındır çünki fəlsəfə ağıllıdır, amma eşq fəlsəfədən daha ağıllıdır. Güc dəhşətlidir, amma eşq gücdən də dəhşətlidir... Qanadları alov rəngindədir. Alovla boyanmış bədəni vardır. Dodaqları bal qədər şirin nəfəsi qərənfil kimidir.\nTələbə başını qaldırıb baxdı və dinlədi lakin bülbülün ona nə söylədiyini anlamadı, çünki o yalnız kitablarda yazılan şeyləri anlayırdı.\nAncaq yaşıl ağac anladı, kədərləndi, çünki onun budağı üzərində yuva qurmuş bülbülə vurğun idi.\n- Mənə son bir mahnı oxu - deyə pıçıldadı, - çünki sən gedəndə mən tamamilə yalnız qalacağam.\nVə bülbül son dəfə ağaca bir mahnı oxudu, səsi sanki gümüş bərnidən süzülən suyun səsini xatırladırdı.\nBülbül mahnısını bitirəndə tələbə ayağa qalxdı, cibindən bir dəftər və karandaş çıxartdı. Ağaclıqdan çıxarkən öz özünə:\n- Bülbüldə surət var, bu inkar edilməzdir, bəs onun duyğusu varmı? Heç zənn etmirəm. Eynən bir sənətkar kimi başdan başa bir üslub, səmimiyyət heç yoxdur. Başqası üçün fədakarlıq etməz bütün düşüncəsi sadəcə musiqidir və hər kəs bilir ki, sənət eqoizmdir. Yenə də qəbul etmək lazımdır ki, səsində bəzi gözəl melodiyalar var. Amma heyf bunlar heç bir məna ifadə etmir, heç bir işə də yaramır, - deyərək otağına gedib balaca ot çarpayısına uzandı və sevgilisini düşünməyə başladı bir qədər sonra isə yuxuya getdi.\nGöydə ay şəfəq saçmağa başlayanda, bülbül gül fidanının yanına gedib sinəsini tikana dayadı. Bütün gecə sinəsini tikana dayayıb ötdü. Soyuq büllur ay da çevrilib onu dinlədi. Bütün gecə ötdü və tikan sinəsini dəldi, qanı tamamilə bədənindən çəkildi.\nƏvvəlcə oğlanla qızın içində doğan eşqi tərənnüm etdi. Bülbülün mahnıları ard-arda sıralandıqca gül fidanının ən təpəsində ləçək-ləçək ecazkar bir gül açıldı. Öncə solğun bir rəngi vardı, çayların üstündəki çən kimi solğun. Sabahın ayağı qədər solğun. İlk alatoranlığın qanadları kimi gümüşdən idi. Eynən bir gülün gümüş bir güzgüdə görünən əksi, gümüş bir suya düşən kölgəsi necədirsə gül fidanının ən üstündə açılan gül də elə idi.\nGül fidanı bülbülə: "Bir az daha yaxınlaş”- deyə səsləndi, - ”bir az daha yaxınlaş, balaca bülbül, yoxsa gül bitmədən gün doğacaq.”\nBülbül tikana daha çox yaxınlaşdı və daha yüksəkdən oxumağa başladı. Çünki oğlanla qızın ruhundakı ehtirasın doğuşunu tərənnüm edirdi.\nVə gülün yarpaqları zərif çəhrayı rəngə büründü. Eynən gəlinin dodaqlarını ilk dəfə öpən bəyin üzünü bürüyən rəng kimi. Ancaq tikan ürəyə çatmamışdı, buna görə gülün də ürəyi bəyaz qalmışdı, onun ürəyini yalnızca bir bülbülün qanı qızarda bilərdi.\nGül fidanı bülbülə:\n- Daha çox yaxınlaş, - deyə səsləndi, - daha çox yaxınlaş, balaca bülbül, daha çox yaxınlaş, yoxsa gül bitmədən gün doğacaq.\nBülbül tikana daha çox yaxınlaşdı və tikan onun ürəyinə dəydi. Və bütün bədənini bir ağrı ürpətdi. Acı-acı ağrıdı, çılğın-çılğın ötdü, çünki ölümlə tamamlanan eşqi məzarda ölməyən eşqi tərənnüm edirdi.\nEcazkar gül qızardı. Sanki Şərq səmasının gülü idi. Yarpaqlarının kənarları qıpqırmızı idi. Qıpqırmızı ürək yaqut kimi idi.\nAmma bülbülün səsi yavaşıdı, qanadları titrəməyə başladı, gözünə incə bir təbəqə gəldi, mahnısı get gedə soldu, soldu və sanki boğazında bir şey düyünləndi.\nVə son coşqun bir avaz çıxdı .Bəyaz ay bunu eşitdi, sübhü unutdu, göy üzündə donub qaldı. Al gül bunu eşitdi, bütün bədəni titrəşdi və yarpaqcıqlarını soyuq səhər havasına açdı. Səda onu təpələrdəki tünd qırmızı mağarlara apardı, yatan çobanları yuxusundan oyatdı, çayların üzərindən əsdi və onlar da xəbəri dənizə apardı.\n- Bax! Bax! – dedi - artıq gül tamamlandı. Ancaq bülbül cavab vermədi, çünki uzun çayırların arasında ürəyində tikan cansız yatırdı.\nGünorta vaxtı tələbə pəncərəni açıb bayıra baxırdı.\n- Aman, nə gözəl bir bəxt! - deyə hayqırdı. - Budur al bir qızılgül. Mən həyatım boyu belə bir gül görməmişdim. Bu çox gözəl bir güldü, əminəm latınca uzun bir adı vardır. - Və əyilib gülü dərdi.\nPapağını başına qoyub əlində gül qaça-qaça professorun evinə getdi.\nProfessorun qızı qapının girişində oturub mavi ipəyi dolağa sarıyırdı, it də ayağının dibinə sərilmişdi.\n- Al bir qızılgül gətirsəm mənimlə rəqs edəcəyinizi söyləmişdiniz - dedi. – Budur, dünyanın ən al gülü. Bu gün bunu ürəyinizin üstünə taxacaqsınız, biz rəqs edərkən sizi necə sevdiyimi o sizə söyləyəcək.\nLakin qızın qaşları çatıldı.\n- Düşünürəm ki, bu mənim paltarıma yaraşmayacaq-qız cavabladı. Həm də mühasibin qardaşı oğlu mənə saf cəvahirat göndərib, hər kəs bilir ki, cəvahirat güllərdən daha bahalıdır.\n- Vallah, çox nankorsunuz! - tələbə əsəblə dedi və gülü yola tulladı, gül ordan su yoluna düşdü və üstündən araba təkərləri keçdi.\n- Nankor ha?-qız dedi. - Mən sizə bir şey deyimmi? Siz çox kobudsunuz və nəhayət siz kimsiniz ki, sadəcə bir tələbə. Mən əminəm ki, sənin ayaqqabında mühasibin qardaşı oğlundakı kimi gümüş toqqa da yoxdur. - Qız stoldan qalxıb evə girdi.\nTələbə bayıra çıxarkən:\n- Eşq nə axmaq bir şeymiş!-dedi.- Məntiqin yarısı qədər belə faydası yoxdur, çünki heç bir şey isbat etmir. Sonra həmişə olmayan bir şeyləri söyləyir, insanı da doğru olmayan şeylərə inandırır. Doğrusu heç bir işdə faydası yoxdu, həm bu dövrdə əməl hər şeydən əvvəl gəlir. Mən yenə də fəlsəfəyə qayıdıb Metafizika öyrənim.\nBeləliklə o otağına qayıdıb böyük tozlu kitabı götürərək oxumağa başladı.\nTərcümə: Aygün SəfərovaБесплатные шаблоны для 10.5Forex Портал для чайников\nBütün analar bir zamanlar kiçik idilər- Maşa Kalekonun şeirləri/ MANERA.AZ\nÇarlinin qızına məktubu - TƏRCÜMƏ | MANERA.AZ